
SACRILEGIUL  DEL  A  SÂRĂSÂU. 

Ce  naşte  din  pisică  şoareci  mănâncă.  Aşa  glă- 
sueşte  înţelepciunea  populară,  izvorâtă  dintr’o  ex¬ 
perienţă  de  veacuri. 

Caşicând  adevărul  acesta  n’ar  fi  fost  verificat 
îndeajuns,  el  îşi  primeşte  consacrarea  necurmat  şi  în 
zilele  noastre.  In  ordinea  biologică  şi’n  ordinea  mo¬ 
rală  deopotrivă. 

Decând  papa  s’a  substituit  chesarului,  a  operat 
cu  mijloacele  acestuia.  Cu  violenţa  focului  şi  a  să¬ 
biei.  Hristos,  cu  mijloacele  lui,  lumina  minţei  şi  bu¬ 
nătatea  inimei,  a  fost  înlăturat  încetul  cu  încetul  din 
strategia  practică  a  bisericii  catolice,  iar  urmaşul 
lui  Petru  nu  a  mai  păstrat  din  zestrea  duhovnicească 
a  „verhovnicului"  decât...  sabia,  semnul  puterii  te¬ 
restre,  al  violenţei. 

Substituindu-se  chesarului,  papa'  n’a  încreştinat 
pe  chesar,  ci  s’a  chesarizat  pe  sine. 

In  împărăţia  romană  cine  nu  se  supunea  împă¬ 
ratului  era  dat  morţii.  In  împărăţia  catolică  cine  nu 
se  supunea  papei,  era  sortit  aceleeaşi  morţi. 

Istoria  împărăţiei  romane  este  istoria  răsboaielor 
Romei  pentru  cucerirea  provinciilor  cari  aveau  să 
sporească  zestrea  împăratului,  şi  aveau  să-i  poten¬ 
ţeze  „augustul”  lui  orgoliu.  Istoria  catolicismului 

este  scrisă  cu  sabia  papei  şi  cu  inchiziţia  aceluiaşi 
„vicar"  al  lui  Hristos. 

Chesarul  ucidea  pe  om  pentru  siguranţa  împă¬ 
răţiei  sale,  papa  ardea  pe  rug  pe  schismatici  pentru 
a  şi  curăţi  împărăţia  de  nesupuşi.  O  deosebire  există 
totuşi  între  nobleţă  chesarului  şi  a  papei:  cel  dintâi 
ucidea  mărturisind  sincer,  c’o  face  pentru  rânduiala 
împărăţiei  terestre  pe  care  o  cârmuia,  sau  chiar  din 
capriciu,  câtă  vreme  ai  doilea  se  baricada  după  for¬ 
mula  „ad  majoram  Dei  gloriam". 

Aşa  s’a  răspândit  catolicismul:  cu  sabia,  şi  cu 
tunul.  Căci  până  în  veacul  al  douăzecilea  gazele 
asfixiante  nu  erau  cunoscute.  Ori  chiar  dacă  au  fost 
nu  s’au  întrebuinţat  în  războaiele  de  convertire  a 
schismaticilor  la  religia  papei,  care  dacă  nu-ţi  mântuia, 
v  sufletul,  te  mântuia  de  viaţa  trupească . . . 

Aşa  au  fost  cuceriţi  unaţiei  şi  o  parte  din  fiii 
neamului  nostru :  cu  sila.  Viclenia  şi  violenţa  Vienei 
K  catolice  a  spart  unitatea  sufletească  a  neamului  no¬ 
stru  de  dincoace  de  Carpaţi.  Ce  făcuse  Dumnezeu 
întru  îndurarea  sa,  a  desfăcut  gândul  necurat  al  oame¬ 
nilor. 

Ci  ajungând  în  nouă  rânduire  de  împrejurări, 
fiii  rătăciţi  ai  neamului  şi-au  dat  seama  că  „nu  mai 
sunt  sub  lege,  ci  sub  har",  au  prins  a  se  căi  de  ră¬ 
tăcirea  lor  catolicească  şi  a  se  întoarce  la  vatra  de 
lumină  şi  căldură  a  Bisericii  ortodoxe,  care  a  fost 
pavăza  nebiruită  a  sufletului  unitar  al  neamului  ro¬ 
mânesc  în  toată  viaţa  lui  zbuciumată. 

Văzând  unele  ca  acestea  sinedriul  din  Blaj  s’a 
tulburat  foarte  şi  plini  de  grije  s’au  întrebat  atunci 
canonicii :  Ce  ne  vom  face,  căci  ne  fuge  norodul  ? 
Bucow,  cu  tunurile  misionare,  a  murit ;  a  murit  şi 
împăratul  dela  Viena,  protectorul  nostru.  Sabia  ne-a 
scăpat  din  mână.  Ne  rămâne  însă  diplomaţia  Vati¬ 
canului.  Să  ne  punem  sub  pavăza  ei,  care  uzând 
de  curtoazia  dusă  uneori  până  la  laşitate  a  politi- 
cianilor  noştri  ne  va  creia  legi  speciale  de  apărare, 
ne  va  legifera  privilegiile  moştenite.  Cu  ajutorul  lor 
vom  păstra  poporul,  împotriva...  constituţiei  chiar, 

care  asigură  libertatea  conştiinţei  cetăţenilor  Ro¬ 
mâniei  mari. 

Şi  canonicii  n’au  greşit  în  socoteala  lor.  Dovadă 
legea  pentru  regimul  cultelor,  care  prejudiţiază  li¬ 
bertatea  de  conştiinţă  a  cetăţenilor,  nerecunoscând 
că  averea  unei  biserici  este  un  mijloc  menit  să  ser¬ 
vească  credinţa  şi  nu  credinţa  este  în  funcţie  de 
avere.  Legea  e  făcută  cu  tâlc:  ea  vrea  să  oprească 
reîntoarcerea  la  ortodoxie  a  fiilor  neamului  nostru, 
pe  cari  străini  cu  alte  idealuri  decât  cele  româneşti 
i-au  scos  prin  momeli  şi  silă  din  staulul  ocrotitor 
al  Bisericii  strămoşeşti.  Aceluiaş  scop  îi  slujeşte 
în  mare  parte  şi  concordatul  încheiat  de  statul 
român  cu  Vaticanul.  El  consfinţeşte  privilegiile  moşte¬ 
nite  de  catolicism  dela  stăpânirile  străine  din  trecut, 
în  dauna  Bisericii  ortodoxe  lăsată  să  „domineze“  f 
doar  prin  sărăcie  şi  jertfă. 

Oricât  de  mari  au  fost  însă  bolovanii  puşi  de 
statul  român,  prin  legi  speciale,  în  calea  reîntregării 
religioase  a  neamului  românesc,  această  reintegrare 
îşi  urmează  cursul  său  firesc. 

întoarcerea  fraţilor  noştri  „uniţi"  la  sinul  Bise¬ 
ricii  dreptmăritoare  a  neamului  departe  de  a  se  fi 
oprit  —  se  înteţeşte.  Sate  întregi  din  toate  regiunile 
Ardealului  rup  peceţile,  lepădâniu-se  de  legea  pa- 
pistaşe  şi  reîntrând  în  marea  obşte  a  celor  peste 
treisprezece  milioane  de  Români  închinători  ai  Bi¬ 
sericii  pravoslavnice.  Pentru  care  pricină  micile  si- 
nedrii  „capitulare"  din  diferitele  gherle  ale  unaţiei 
au  intrat  în  zodia  desnădejdii.  Cu  grijile  şi  cu  fap¬ 
tele  lor.  Iar,  desnădejdea  nu  arareori  duce  la  fapte 
de  violenţă.  In  această  privinţă  pasiunea  desnădejdei 
este  soră  bună  cu  trufia,  cu  orgoliul  fără  frâu :  Nici 
una  nu  neglijează  violenţa,  cruzimea,  în  urmărirea 
scopurilor. 

Catolicismul  a  uzat  de  ele  din  belşug  în  istoria 
vieţii  sale.  Şi-a  făcut  din  ele  chiar  un  principiu  de 
conservare  şi  expansiune. 

Niciodată  nu  ne  am  fi  închipuit  însă,  ca  neopa- 
pistaşii  noştri  români  să  se  robească  vr’odată  pa- 

siunilor  cari  intră  în  arsenalul  de  luptă  al  catolicilor 
veritabili.  Din  simplul  motiv  că  Românul  nu  e  vio¬ 
lent.  Şi  pe  fraţii  noştri  uniţi  n’am  încetat  nici  odată 
să-i  socotim  între  Români. 

Spre  marea  noastră  durere  şi  indignare  însă 
un  fapt  recent  ne  desminte  credinţa  noastră.  Şi  ne-o 
desminte  cu  o  brutalitate  fără  precedent.  Căci  ceeace 
s’a  petrecut  de  curând  în  Sărăsăui  Ţării  voevozilor 
întrece  în  brutalitate  şi  urâţenie  morală  orice  faptă 
păgânească.  Adecă  nu:  Fapta  uniaţilor  fanatici  dela 
Sărăsău  e  soră  bună  cu  atât  de  spurcata  faptă  a 
lui  Belsazar,  regele  Babilonului,  despre  care  ne  po¬ 
vestesc  şi  Scripturile  sfinte. 

Iată  barbaria  dela  Sărăsău,  aşa  cum  se  des¬ 
prinde  dintr’un  referat  al  protopopului  Mihail  Mun¬ 
tean  din  Maramurăş: 

„Credincioşii  noştri  din  comuna  Sărăsău,  trecuţi 
dela  catolicism  la  ortodoxie,  în  lipsă  de  biserică  au 
instalat  o  capelă  în  una  din  încăperile  goale  dela 
şcoala  primară  din  acea  localitate. 

Deaproape  trei  ani  se  închină  în  credinţa  lor 
străbună  în  această  capelă  instalată  în  baza  aprobării. 

In  ziua  de  5  Noemvrie  a.  c.  s’a  întâmplat  o 
barbarie  nemaipomenită,  asemănătoare  cu  barbariile 
din  vremurile  generalului  Buccow. 

Femei,  bărbaţi,  bătrâni  ortodocşi  şi  gr.-catolici, 
au  venit  a  doua  zi  dimineaţa,  anunţând  că  în  mar¬ 
ginea  drumului  de  ţară  în  Sărăsău,  sunt  risipite  cele 
sfinte.  Plângând  cereau  pedeapsa  lui  Dumnezeu, 
asupra  celor  cari  au  îndrăznit  să-şi  bată  joc  de 
Casa  lui  Dumnezeu. 

In  aceeaş  zi  am  sesizat  parchetul  la  Mara¬ 
mureş,  cerând  ieşirea  la  faţa  locului,  spre  a  constata 
profanarea  adusă  celor  sfinte. 

Procurorul  a  constatat,  din  depunerile  martorilor, 
că  primarul,  notarul  [evreu],  preotul  catolic  din  co¬ 
mună,  din  ordinul  prefectului  de  judeţ,  Flaviu  Jurca, 
au  dat  capela  afară,  încărcând  pe  car  toate  cele 
sfinte,  aruncându-le  pe  lângă  drumul  de  ţară  în  curtea 

unui  Jăran,  şi  o  parte  din  vasele  sfinte :  potir,  stea, 
antemis,  etc.,  pe  jos  în  casa  unui  ţăran.  Sfântul 
prestol  a  fost  aruncat  din  drum  peste  gard,  sfăr- 
mându-se  o  parte  din  el ;  multe  părţi,  precum  şi  Sf. 
Cuminecătură  au  fost  pierdute. 

Populaţia  Maramureşului  fără  deosebire  de 
confesiuni,  care  îndură  mizerii  mai  multe  ca  oriunde, 
a  primit  o  lovitură  în  sufletul  său;  ce  i-a  mai  rămas 
ca  unică  mângăere,  este  Biserica. 

Barbaria  săvârşită  a  produs  o  zguduire  sufle¬ 
tească  de  nedescris,  care  nu  ştim  unde  va  duce. 
Preoţimea  noastră  conştientă  de  datoria  ce  o  are 
faţă  de  interesele  superioare  ale  neamului,  va  căuta 
să  liniştească  spiritele  agitate  pentru  această  pro¬ 
fanare". 

Acestea  sunt  faptele :  urâte,  abominabile.  Ele 
sunt  perfect  adevărate.  O  spunem  chiar  înainte  de 
a  cunoaşte  rezultatul  anchetei  orânduite  de  guvern  la 
intervenfia  autorităţii  bisericeşti.  O  spunem  pentrucă 
nu  avem  nici  un  motiv  să  nu  credem  în  perfecta 
obiectivitate  a  unui  protopop  ortodox,  care  nu  minte. 
Adevărul  din  referatul  părintelui  prot.  M.  Muntean 
îl  confirmă  şi  „Unirea"  din  Blaj,  a  cărei  limbă  se 
încurcă  la  „Telefon".  Şi  ori  decâteori  „Unirea"  nu 
poate  răspunde  la  o  chestiune,  se  retrage  după  mi¬ 
nusculul  său  „Telefon". 

Ştim:  păcătoşii,  ca  şi  inspiratorii  sau  patronii 
lor,  vor  căuta  să  abată  atenţiunea  autorităţilor  şi  a 
opiniei  publice  dela  abominabilul  lor  sacrilegiu,  pentru 
a  scăpa  de  sancţiunile  inevitabile.  Vor  striga  mai 
departe  că-i  sugrumă  ortodoxia  dominantă,  că  li  se 
fură  bisericile,  că  li  se  răpesc  credincioşii,  că  li  se 
persecută  preoţii.  Vor  striga  prin  „CJnirea"  sau  prin 
presa  catolică  străină.  Ne  vor  denunţa  ...Europei, 
ca  pe  nişte  barbari.  Autorităţile  să  nu  se  emoţioneze 
însă,  ci  să  purceadă  la  stabilirea  răspunderilor  şi 
la  aplicarea  sancţiunilor  cuvenite  tuturor  celor  ce 
n’au  avut  nici  frică  de  Dumnezeu,  nici  ruşine  de 
.oameni  —  săvârşind  păcatul  dela  Sărăsău. 

Constituţia  asigură  o  deopotrivă  libertate  şi 
protecţiune  tuturor  Cultelor  din  cuprinsul  ţării.  Fa¬ 
naticii  neopapistaşismului  par  a-şi  fi  uitat  de  acest 
adevăr.  Guvernul  e  dator  să  li-1  aducă  aminte.  Aspru. 
Ca  să  nu  mai  uite.  Şi  pentruca  bunii  noştri  cre¬ 
dincioşi  năcăjiţi  din  Ţara  Voevozilor  să-şi  recapete 
liniştea  sufletească  măcar  de  marele  praznic  al 
Naşterii  Domnului,  închinat  păcii  şi  bunei  învoiri 
între  oameni.  prof.  nicolae  colan. 


(Se) 

CATOLICISMUL  ŞI  CULTURA 
MODERNĂ. 

(Urmare). 

Criza  „mişcării"  catolice. 

In  manifestările  descrise  ale  Catolicismului  am 
văzut  anumite  cercuri,  mai  ales  pe  cele  ale  tinere¬ 
tului,  cuprinse  de-o  voinţă  de  înoire,  de  ieşire  din 
amorţeală,  la  o  .viaţă  mai  intensivă,  voinţă  care  in¬ 
tenţiona,  ba  chiar  a  realizat  într’o  oarecare  măsură, 
„mişcarea"  catolică.  Această  mişcare,  fie  din  vina 
purtătorilor  ei,  dar  mai  mult  din  a  Bisericei  catolice, 
care  n’a  înţeles-o  şi  e  incapabilă  să  satisfacă  o 
astfel  de  mişcare,  a  ajuns  într’un  conflict  acut  cu 
Biserica  oficioasă,  a  intrat  într  o  criză  ce-a  tot  crescut 
până  în  1925,  când  a  ajuns  la  punctul  culminant.  O 
descriere  a  acestei  crize  şi  a  cauzelor  ei  se  impune 
aci  prin  faptul,  că  ea  a  constituit  unul  din  cele  mai 
serioase  motive  cari  au  făcut  pe  Pius  XI  să  silească 
insistent  organizarea  „Acţiunii  catolice",  ca  o  reac- 
ţiune  împotriva  exagerărilor  din  mişcarea  catolică, 
sau  ca  o  înviorare  a  acelei  mişcări  în  tot  ce  are  ea 
favorabil  Bisericii. ' 

Mişcarea  catolică  se  caracteriza  în  primul  rând 
printr’o  puternică  cerinţă  a  credincioşilor  de  a  par¬ 
ticipa  activ  la  viaţa  Bisericii.  Ei  nu  mai  voiau  să  se 
mulţumească,  ca  înainte  de  războiu,  cu  rolul  perma¬ 
nentului  căincios  la  uşa  Bisericii,  sau  al  supusului 
ce  obţine  sentinţe  din  cancelaria  autorităţii  biseri¬ 
ceşti,  ci  voiau  viaţa  şi  înrâurirea  pozitivă  a  lui  Hristos 
ce  trăeşte  în  om  şi  unitatea  organică  ce  strânge  pe  toţi 

1  Przywara,  Katholische  Bewegung  und  Katholische  Aktion,  St.  d. 
Z.  Ian.  192y,  pg.  256. 

membrii  Bisericei  într'un  corp.  Tendinţa  aceasta 
spre  realizarea  practică  a  dogmei  despre  trupul 
mistic  al  Domnului  a  fost  exagerată  de  mulţi.  Exa¬ 
gerarea  aceasta  şi-a  găsit  expresia  mai  ales  în  scrie¬ 
rile  amintite  ale  lui  Ioseph  Wittig,  profesor  de  Istoria 
bisericească  la  Universitatea  din  Breslau.  El  merge 
până  acolo  încât  socoate  Biserica  întemeiată  de  jos  în 
sus,  din  sufletul  care  are  în  sine  pe  Hristos  şi  nu 
de  sus,  prin  voia  lui  Dumnezeu  cel  întrupat.  ’  Sufle¬ 
tele  primilor  creştini,  predicând  şi  practicând  iubirea 
faţă  de  alţii,  crează  prin  însuşi  acest  fapt  comunitatea 
de  iubire  care  este  Biserica. 8  E  greşit  să  se  vor¬ 
bească  de  întemeierea  Bisericii  ca  de  întemeierea 
vre-unei  societăţi  prin  stabilirea  de  statute,  prin 
crearea  unui  întreg  sistemjuridic.  Toată  partea  aceasta, 
născută  ulterior,  e  neesenţială.  Organizaţia  externă, 
scara  de  oficii,  îşi  are  singurul  ei  scop  să  aducă  la 
majorat  pe  toţi;  nu  să  rămână  deţinătorii  de  oficii 
mereu  tutori,  iar  ceilalţi  mereu  minori.3 

Ca  neesenţial  şi  ca  trecător  priveşte  sistemul 
juridic  al  Bisericii  şi  Ernst  Michel,  prof.  la  Acad. 
muncii  din  Frankfurt  a  M.  Biserica,  esenţial,  e  „forma 
de  acţiune"  a  iubirii  mântuitoare  a  lui  Dumnezeu 
în  lume,  cu  misiunea  să  repatrieze  pe  oameni  în 
împărăţia  credinţii,  speranţei  şi  iubirii.  Mai  deter¬ 
minat  e  corpul  sacramental  al  lui  Hristos,  încorpo¬ 
rând  în  sine  omenirea  mântuită.  Forma  şi  structura 
de  comunitate  văzută  în  general,  este  esenţială  Bi¬ 
sericii,  dar  nu  în  special  o  anumită  formă  de  comu¬ 
nitate.  Această  formă  specială  e  supusă  mereu  pu¬ 
terii  Bisericii  de-a  se  transforma  din  iubire  faţă  de 
lume.  Biserica  ştie  că  forma  ei  de  organizaţie  in- 
fluinţează  prin  exemplu,  sau  dă  autoritate  unei  anu¬ 
mite  forme  de  organizare  a  lumii  ce-i  stă  în  faţă.  De 
aceea,  din  dragostea  ce-o  poartă  tumii,  din  dorinţa 

1  Przywara,  ibid.  257. 

*  I.  Wittig,  Die  Kirche  als  Auswirkimg  tind  Selbstverwirklichung  der 
cristlichen  Seele,  în  „Kirche  und  Wirkh‘chkeit‘\  ein  kalholisches  Zeitbuch 
hrsgb.  von  Ernst  Michel,  Jena  Î923.  pg.  193. 

*  Op.  c.  195,  203. 

de  a-i  servi,  se  umileşte,  se  „deşartă"  pe  sine,  ca 
Mântuitorul  prin  întrupare,  luând  anumite  forme  pe 
cari  le  vede  că  sunt  corăspunzătoare  noilor  reali¬ 
tăţi  ale  vieţii  sociale,  ca  în  felul  acesta  să  şi  le  în¬ 
suşească  şi  lumea  sau  să  poată  influenţa  lumea 
mai  uşor.  Aşa  a  luat  Biserica,  din  acest  motiv,  forma 
juridică  a  Statului,  care  aşadar  nu-i  este  esenţială. 
Azi  Biserica  trebue  să  părăsească  această  formă  de 
Stat  monarhic,  pentrucă  altfel  va  împărtăşi  soartea 
Statelor,  cari  mor.  Lumea  tinde  să  se  organizeze  altfel, 
pe  baza  distribuirii  muncii.  Biserica  să  se  deschidă 
acestei  nouă  realităţi,  câştigând  mulţimele  iarăşi  pentru 
sine.  Ea  să  renunţe  la  tot  sistemul  de  politică  so¬ 
cială  de  până  acum,  care  nu  este  decât  un  sistem 
de  apărare  a  societăţii  burgheze,  acomodat  timpului  în 
care  acea  societate  a  dominat  realitatea,  şi  să  aprobe 
printr’un  „da"  nevoile  realităţii  de  azi.  In  general, 
Biserica  nare  să  judece  lucrurile  cu  o  normă  ab¬ 
stractă  invariabilă,  extrasă  dintr’un  anumit  moment 
al  evoluţiei  sociale,  ci  criteriul  ei  de  recunoaştere  a 
lucrurilor  să  fie  realitatea  lor.  Ea,  în  sine,  să  nu  fie 
nici  monarhistă,  nici  republicană,  dar  să  aprobe  pe 
fiecare  din  aceste  forme,  atunci  când  una  dintre  ele  şi-a 
câştigat  predominanţa. 1 

Ernst  Michel  nu  a  mers  totuşi  atât  de  departe 
ca  Wittig,  deoarece  el  recunoaşte  ca  statornice  în 
Biserică  principiile  impuse  de  constituţia  ei  sacrală, 
adecă  o  stare  preoţească  deosebită,  care  singură 
are  capacitatea  să  săvârşească  Tainele.  Wittig  însă, 
consecvent  cu  ideea  că  Biserica  este  o  realizare  de 
sine  a  sufletului  creştin,  că  ea  este  o  comunitate  de 


1  Ernst  Michel,  Politih  aus  dem  Glauben,  Jena  1926,  pg.  14,  22—25  ' 
Erneuern  wirst  du  das  Antlitzder  Erde,  în  „Kirche  u.  Wirkl.“  pg.  236 — 290. 
Cât  de  agitat  e  desbătută  azi  problema  dreptului  bisericesc  se  poate  vedea 
şi  în  K.  Neundorfer,  Recht  und  Macht  in  der  Kirche  In  „Kirche  u.  Wirkl." 
.„In  adevăr  dreptul  bisericesc  este  poate  punctul  cel  mai  problematic  în  viaţa 
Bisericii,  cel  puţin  pentru  noi  cei  de  azi.  Există  azi  în  cercuri  largi  iarăşi 
o  puternică  năvală  spre  religie  şi  spre  comunitatea  religioasă.  Biserica 
le  pare  multora  secularizată  prin  caracterul  ei  juridic  şi  prin  politica  ei 
bisericească"  pg.  56. 

iubire  şi  deloc  una  juridică,  neagă  şi  preoţia  spe¬ 
cială.  Preoţia  ca  stare  specială  poate  fi  numai  acolo, 
unde  poporul  neputându-se  apropia  el  de  Dumnezeu, 
in  numele  lui  se  apropie  alţii.  Dar  creştinii  sunt 
toţi  fii  ai  lui  Dumnezeu,  aşadar  mai  mult  decât  orice 
preot.  Cei  instituiţi  să  săvârşească  Tainele,  nu  pri¬ 
mesc  spre  aceasta  o  putere  deosebită,  ci  o  fac 
în  virtutea  faptului  că  sunt  şi  ei  fii  ai  lui  Dumnezeu. 1 * 

Cu  toate  că  atât  Ernst  Michel  cât  şi  I.  Wittig 
se  mărturisesc  fii  ai  Bisericii  catolice,  totuşi  cartea 
celui  dintâi,  „Politik  aus  dem  Glauben“,  n’a  obţinut 
din  partea  oficialităţii  pe  „Imprimatur", !  iar  după 
mai  multe  tergiversări  a  fost  pusă  la  index, 3 4  iar  câ¬ 
teva  ale  celui  din  urmă,  pe  lângă  cele  amintite,  au 
fost  puse  de  asemenea  la  index  de  Congregaţiunea 
Sfântului  Oficiu  în  22  Iulie  1925. J  Ambii  se  bucură 
însă  de  multă  simpatie,  scrisul  lor  fiind  expresia 
dispoziţiei  generaţiei  mai  nouă.  De  aceea  cenzurarea 
lor  a  fost  întimpinată  de  toţi  cu  regrete  şi  de  foarte 
mulţi  cu  indignare. 5 6 

In  al  doilea  rând,  mişcarea  catolică  tindea  spre 
o  cugetare  pozitivă  catolică.3  Generaţia  tinără  nu 
se  mai  mulţumea  cu  o  activitate  spirituală  de  caracter 
pur  apologetic  şi  de  argumentare  deductivă,  nici  cu 
una  care  se  epuiza  în  politică,  economie,  chestiuni 
sociale,  numai  în  probleme  religioase  nu.  Ea  voia  o 
contemplare  pozitivă  a  dogmei  „în  sine“,  a  frumu- 


1  Wittig,  Das  allgemeine  Friestertum  în  Kirche  u.  Wirkl.  pg.  23—25-.. 

»  Chr.  W.  din  3  Martie  1927,  col.  229. 

a  Chr.  W.  din  1  Martie  1930  col.  232. 

4  Aceste  sunt:  Art.  „Die  Erl6sfen“.  broşura  „Meine  Erlosten",  scrie¬ 
rile  „HerrgottsvWssen  von  Wagraim*',  ..Geschichten  von  Weberii.  Zimraer- 
leirten  und  Dorfjungen”  şi  cunoscuta,  „Leben  lesu  im  Palestina,  Schlesien 
und  anderswo’*.  Chr.  W.  din  20  Aug.  1925  col.  763. 

5  Chr.  W  cit.  şi  Przywara,  Zum  Indexdekret  gegen  losef  Wittig,  St* 
d.  Z.  Sept.  1925  pg.  474  urm.  Mai  târziu  Wittig  a  fost  şi  excomunicat. 

6  Această  lăture  o  cultivă  mai  ales  „Asociaţia  academicilor*'  (Aka- 
demikerverband],  care  ţine  des  congrese  unde  se  desbat  astfel  de  probleme. 
Conferinţele  ce  se  ţin  la  astfel  de  congrese  se  publică  în  colecţia  ,,Der 
Katholische  Gedanke". 

seţii  ei,  a  legăturilor  ei,  o  contemplare  care  să  fie 
în  acelaş  timp  cea  mai  bună  apologetică  şi  cel  mai 
sigur  argument.  Iar  împotriva  Catolicismului  ce  se 
epuizează  în  probleme  nereligioase,  voia  un  „Cato¬ 
licism  religios",  ca  adâncire  religioasă  fată  de  care 
toată  activarea  în  domeniile  profane  e  ceva  secundar, 
o  urmare  a  aceleia.  Acestei  dorinţe  a  venit  să-i  ră¬ 
spundă  în  primul  rând  viata  de  contemplaţie  litur¬ 
gică  din  mişcarea  liturgică  a  Benedictiniior,  dar 
exagerată,  dusă  la  o  religiositate  contemplativă  ce 
desconsideră  activitatea  practică  şi  la  intuiţionismul 
exclusiv  al  unor  cercuri  catolice,  cari  resping  ar¬ 
gumentarea  deductivă  neoscolastică. 1  Un  reprezen¬ 
tant  al  acestora,  I.  Hessen,  docent  de  filozofie  la 
Kdln,  centru  în  care  se  agită  mocnit  modernismul, 
şi-a  văzut  scrierile,  în  cari  opune  neoaugustinismul, 
neotomismului,  puse  la  index. 8 

In  strânsă  legătură  cu  mutarea  accentului  pe 
Catolicismul  religios,  stă  tendinţa,  cea  mai  desbătută 
în  ultimii  ani,  care  vrea  să  elibereze  domeniile  cul¬ 
turii  de  sub  stăpânirea  principiilor  străine  de  natura 
lor.  Mişcarea  catolică,  din  acest  punct  de  vedere, 
se  îndrepta  împotriva  felului  de-a  trata  domeniile 
de  cultură  [politica,  economia,  educa{ia,  arta  etc.),  nu 
după  legile  lor  imanente,  ci  conform  cerinţelor  de 
ordin  apologetic  sau  de  politică  bisericească  dela 
ordinea  zilei,  împotriva  unei  mentalităţi  care  cere 
ca  activitatea  politică,  economică  etc.  a  bunului  ca¬ 
tolic  să  aducă  un  folos  practic  Bisericii  catolice,  fără 
consideraţie  la  faptul  că  aceste  contribuţii  corăspund 
sau  nu  naturii  lucrului  şi  sunt  sau  nu  de-o  reală  so¬ 
liditate  împotriva  unei  „culturi  catolice",  care  pre¬ 
tinde  o  „potestas  directa"  a  factorului  bisericesc 
asupra  domeniilor  culturii  profane  şi  un  drept  al 
teologiei  de-a  deduce  din  sine  legile  tuturor  acestor 


1  Przywara,  Katholische  Bewegung  etc.  ibid.  pg.  259  vezi  şi  capit. 
„Catolicismul  şi  mişcarea  filozof ică“. 

*  Cbr.  W.  di  a  19  Iac.  1929  col.  100. 

domenii  şi  de-a  le  impune  specialiştilor. '  Dar  miş 
carea  catolică,  apucată  pe  acest  drum,  nu  s’a  mul¬ 
ţumit  cu  libertatea  pe  care  o  dă  tomismul  acestor 
domenii,  care  afirmă  că  legile  lor  sunt  causae  se- 
cundae  ce  nu  pot  contrazice  revelaţiei  care  derivă 
din  causa  prima,  ci  a  rupt  toate  legăturile  interne 
între  Biserică  şi  cultură,  afirmând  că  aceasta  îşi 
merge  drumul  ei,  independent  de  Biserică. 2 

Cel  mai  reprezentativ  este  şi  aci  tot  Ernst  MicheL 
El  cere  cea  mai  deplină  autonomie  a  lumii  faţă  de 
Biserică.  Autonomia  aceasta  n’o  înţelege  aşa,  că  una 
ar  sta  alăturea  de  cealaltă  fără  nici  o  legătură  între 
ele,  ci  ca  o  polaritate  activa ,  ca  două  contraste  ce 
se  cer  şi  se  influinţează,  nu  însă  aşa  că  unul  e  cu¬ 
prins  în  celalalt.  Polaritatea  nu  e  în  cadrul  Bisericii, 
cum  ar  spune  Przywara,  ci  Biserica  e  numai  un 
pol  din  ea.  Biserica  nare  natura  dublă  naturală  şi 
supranaturală  a  membrilor  săi,  nu  este  după  fiinţa 
ei  creaţiune,  „împărăţie  din  lumea  aceasta'1,  ci  e  numai 
natura  dumnezeească  a  lui  Hristos  întrupată  în  chip 
sacramental.  E  un  magnet  introdus  în  lume  şi  opus 
lumii.  In  calitatea  aceasta  de  pol  opus  creaţiunii,  ea 
nu  poate  deduce,  din  sine  legile  aceleia,  nici  nu  le 
poate  primi  în  sine  şi  să  le  dea  un  caracter  auto- 
ritativ-bisericesc.  Biserica  nu  stabileşte  nici  norme 
morale,  nici.  politice,  nici  artistice,  ea  nu  intervine 
direct  în  nici  un  domeniu  de  activitate  profană.  Nu 
stabileşte  astfel  de  legi  realităţii,  pentrucă  aceasta 
e  în  continuă  curgere  şi  ce  s’a  potrivit  azi  nu  se 
mai  potriveşte  mâne.  In  special,  nu  poate  fixa  norme 
sau  legi  morale  pentrucă  în  ea  nu  încape  lege,  ci 
numai  credinţă,  speranţă  şi  dragoste.  Nu  există  o 
lege  morală  creştină  ca  ceva  special,  nici  Stat  ere- 

1  Przywara,  Kath  B^w.  etc.  ibid  2 ;jî.  Karl  NeundorFer  (Dîe  Eigen-  • 
standigkeit  der  Wohlfahrtspflege,  în  Hochland  1H25/26.  VII  Heft,  pcj.  7l) 
apără  de  ex.  autonomia  asistenţii  sociale  împotriva  încălcării  bisericeşti, 
definind-o  ca  pe  un  domeniu  de  viaţă  cu  o  idee  proprie,  cu  o  structură 
proprie  şi  cu  un  mod  propriu  de-a  acţiona.  Ideea  asistenţii  sociale,  spune, 
stă  în  servirea  celor  uăpăsiuiţi.  Biserica  însă  supune  această  activitate  unui 
scop  străin,  anume  celui  misionar.  Biserica  ya  mărgini  această  activitate 
la  cei  pe  cari  vrea  să-i  convertească. 

*  Przywara,  ibid.  vezi  şi  capit.  „Catolicismul  şi  mişcarea  filozofică'*. 

ştin,  sau  ştiinţă  creştină,  ci  există  o  activitate  mo¬ 
rală  a  creştinului  ca  activitate  izvorâtă  din  credinţă. 
Creştinul  activează  în  situaţia  în  care  e  chemat  să 
activeze,  cu  totul  corăspunzător  naturii  acelei  situaţii. 

Aceasta  nu  însemnează  că  Biserica  rămâne  fără 
influenţă  asupra  diferitelor  domenii  de  activitate 
omenească.  Influenţa  însă  o  exercită  nu  ea  ca  atare, 
ci  membrii  ei.  Aceştia,  în  baza  naturii  lor  duble,  fac 
parte  şi  din  Biserică  şi  din  lume.  In  activitatea  lor 
din  credinţă  în  diferitele  domenii  ale  vieţii  omeneşti 
se  exercită  influenţa  Bisericei  asupra  lumei. '  In 
sensul  acestor  idei  Ernst  Michel  combate  concor¬ 
datele  şi  toată  activitatea  politică  a  Scaunului  papal, 
şi  orice  partid  politic  catolic. 2 

Mai  radicale  sunt  unele  cercuri  franciscane  pe 
cari  le  reprezintă  Thaddăus  Soiron.  Pentru  acestea 
există  o  categorică  condradiţie  între  voinţa  lui 
Dumnezeu  şi  cea  personală.  „Orice  cultură,  care-şi 
ia  dela  oameni  măsura  activităţii  şi-a  operelor  sale, 
poartă  înşine  germenele  decăderii  şi-a  peirii",  precum 
şi  „orice  cultură  religioasă,  ce  porneşte  dela  om  şi 
vrea  să  umple  distanţa  între  Dumnezeu  şi  om"  [Chr. 
W.  din  4  Apr.  1926  col.  356], 

Criza  sa  manifestat  neînduplecată  mai  ales  la 
congresele  „Asociaţiei  academicilor"  germani  din 
1925  şi  la  întrunirile  Quick-bornului  din  acelaş  timp. 
Adecă  în  mijlocul  generaţiei  tinere  şi  culte.  La  congre¬ 
sele  „Academicilor",  membrii  se  împărţiau  în  două 
grupe  cari  ţineau  extremele  în  chestiunile  amintite.2 

Tineretul,  hărţuit  în  tendinţele  lui  religioase  de 
pretenţiile  autorităţii  bisericeşti  de-a  rămânea  în 
organizaţiile  sale,  supus  ei,  şi  silit  să  primească  în 
aceste  organizaţii,  pe  cari  le  întemeiase  independent, 

1  Ernst  Michel,  Politik  aus  dem  Glauben  passirn. 

2  Op.  cit.,  în  special  capit.  Lehren  des  Bayrischen  Konkordats  pg. 
43  urm.  Chr.  W.  din  6  Apr.  1926,  col  355.  Ideile  acestea  susţinute  înainte  de 
Ernst  Michel  şi  în  revista '„Tat"  pe  care  o  redacta,  le  susţine  de  pe  la 
1925  în  foaia  „Rhein-Mainische  Volkszeitung“,  Frankfurt  a  M.  unde  are 
de  colaboratori^  şi  de  aderenţi  pe  parohul  bavarez  HI.  pe  duhovnicul  stu¬ 
denţilor  din  Koln  Grosche,  pe  poetul  Leo  Weismantel  s.  a.  Chr.  W.  din  8 
Apr.  1926  col  355. 

8  Przywara,  Wohin  ?  zur  Wegwende  der  katholischen  Bewegung 
St.  d.  Z.  Apr.  1929  pg.  1. 

ca  pe  nişte  comunităţi  frăţeşti,  pe  pedagogul  auto¬ 
rităţii,  a  părăsit  acele  organizaţii,  împrăştiindu-se.  In 
vara  anului  1927,  când  Quickborn,  Normannsteiner, 
Jungborn  şi  alte  organizaţii  de  tineri  au  primit  dela 
conferenţa  anuală  a  episcopilor  germani,  ce  se  ţine 
regulat  în  Fulda,  o  deciziune,  prin  care  li  se  pune 
în  vedere  că  nu  mai  pot  rămânea  ca  societăţi 
catolice,  decât  dacă  primesc  un  conducător  spiritual 
numit  de  autoritatea  bisericească  şi  dacă  îşi  supun 
revista  cenzurii  prealabile,  nu  mai  erau  în  prima 
decât  5900  membrii,  în  a  doua  vre-o  500  şi  în  a 
treia  3000. 1  Cursul  acesta  al  lucrurilor  începuse  încă 
din  1923;  de-atunci  putea  constata  A.  Mirgeler,  vor¬ 
bind  în  numele  tineretului  care  s'a  rupt  de  orice 
organizaţie,  că  mişcarea  tineretului  e  moartă,  pen- 
trucă  „supunerea  creatoare"  la  care  a  îndemnat 
Romano  Guardirii  cu  succes  pe  Quickbornişti,  e  o 
„ideologie  periculoasă".  E  fals  că  această  atitudine 
ar  fi  esenţială  omului  catolic,  deoarece  creştinismul 
nu  se  lasă  epuizat  într'o  atitudine  etică  unilaterală, 
ci  se  revelează  mereu  altul,  după  realităţi ;  credinţa 
activează  în  referinţele  şi  complicaţiile  vieţii,  deplin 
suveran.  Mai  presus  de  orice  autoritate  stă  cea 
dumnezeească,  şi  orice  autoritate  relativă  trebue 
să-şi  justifice  din  autoritatea  absolută  a  lui  Dum¬ 
nezeu  şi  în  marginile  cari  n’o  fac  pe  aceea  iluzorie, 
existenţa  sa.  Dealtfel  Dumnezeu  nu  cere  ascultare, 
nu  se  comportă  ca  autoritate,  ci  cere  dragoste.  Numai 
dragostea  poate  întemeia  o  comunitate  sufletească. 
Autoritatea  niciodată.  Şi  tineretul  vrea  comunitate, 
nu  conglomerat  sau  asociaţie  de  silă.  Organizaţiile 
tineretului  au  făcut  pe  tineri,  din  cauza  supunerii  ce 
li  se  cere,  apatici  faţă  de  insuficienţele  împotriva 
cărora  sau  ridicat.  Mişcarea  tineretului,  dela  care  se 
spera  atât,  a  fost  înăbuşită. 2 

(Va  urma]  Dr.  D.  STĂNILOAE. 

•  Chr.  W.  din  20  Oct.  1927  col.  974. 

*  Jugendbewegung  vor  dem  Ende.  Eiae  Albrechnung  mit  Romano 
Guardini  uad  dem  Quickborn,  în  Kirche  u.  Wirklich  pg.  180  urm. 

Cunoscând  modalităţile  examinărei  celorce  vin 
la  spovadă,  putem  trece  la  arătarea  felului  cum  să 
se  canonească  spovediţii,  adecă  ce  fel  de  canoane 
să  li-se  dea  şi  cum  să  li-se  aplice  canoanele  spo¬ 
vediţilor. 

Ca  să  se  poată  satisface  cu  toată  promptitu¬ 
dinea  şi  cu  aparenţele  de  reuşită  ce  o  dorim  prin 
aplicarea  canoanelor,  vom  da  aci  definiţia  noţiunei 
de  canon.  Pentrucă  numai  cunoscând  un  lucru  oare¬ 
care,  îl  putem  potrivi  trebuinţelor.  Şi  canonul  face 
mai  mult  ca  un  simplu  lucru.  Canonul  este  un  mijloc, 
mai  bine  zis,  o  unealtă  cu  care  operăm  spre  a 
exopera  succesele  dorite  de  noi.  Ce  este  deci  ca¬ 
nonul  şi  ce  numim  canon  sau  canoane?  Canonul 
strict  luat  şi  după  înţelesul  real  al  cuvântului  nu 
e  altceva  decât  satisfacţia  ce  dăm  lui  Dumnezeu 
pentru  vătămările  ce  i  le-am  adus  prin  păcatele  noa¬ 
stre.  Precum  daunele  cauzate  persoanelor  cu  cari 
trăim  împreună  datori  suntem  a  le  rebonifica,  dacă  e 
vorba  de  realizarea  dreptăţii  şi  de  raporturile  pa- 
cinice  şi  normale  între  conveţuitori,  tot  astfel  se 


1  Articolul  meu  acesta  e  continuare  la  articolul  cu  aceiaş  titlu 
din  Nr.  12  al  „Revistei  Teologice"  pe  luna  Decemvrie  a  anului  1929. 
Am  întârziat  cu  continuarea  promisă  din  motivul  că  chestia  canoanelor 
chiar  atunci  se  fixase  ca  teză  a  conferenţei  preoţeşti  din  protopopiatul 
Lupşa  pe  care  subscrisul  îl  conduce,  şi  nu  voiam  să  influenţez  părerile 
conferenţei  în  privinţa  canoanelor  ce  se  daa  la  mărturisiri.  Conferenţa  s’a 
ocupat  cu  chestia  în  mai  multe  sesiuni  ale  sale.  Fructul  desbaterilor  a 
fost  broşura  ce  s'a  scris  pentru  popor  şi  a  apărut  zilele  acestea  purtând 
titlul:  „Scurta  călăuză  a  creştinului  ortodox  român  la  primirea  sfintelor 
taine  a  mărturisire!  şi  cuminecă  turei**.  Acum  deci  nu  mă  mai  opreşte  nici 
o  consideraţie  a  continua  articolul  început,  tratând  în  cele-ce  urmează 
•chestia  canoanelor  ce  se  dau  spovediţilor. 

cuvine  a  rebonifica  în  mod  cât  se  poate  de  cuviin¬ 
cios  şi  pe  Dumnezeu  al  cărui  nume  bun  a  suferit 
ştirbire  prin  faptele  noastre  cele  rele  şi  hulele  ce 
i  le-am  adus  grăindu-1  de  rău.  Rebonificăriie  ce  le 
aducem  lui  Dumnezeu  pentru  păcate,  poartă  numele 
obştesc  de  canoane.  Prin  rebonificări  legăturile 
noastre  întrerupte  se  renoesc  din  nou,  şi  din  nou  ne 
împrietinim,  ca  să  zic  aşa,  cu  Dumnezeul  pe  care 
l-am  vătămat  cu  păcatele  mai  mici  sau  mai  mari 
de  cari  nici  un  muritor  nu  este  scutit.  Firea  noa¬ 
stră  stricată  ne  duce  la  păcate,  şi  de  aceea  zicem 
că  nimenea  nu  e  scutit  de  facerea  păcatelor,  şi 
deci  nu  poate  fi  scutit  [absolvatj  nici  dela  împli¬ 
nirea  canoanelor  pentru  păcatele  în  care  a  fost 
târât  omul  prin  căderea  din  Raiu  a  strămoşilor 
Adam  şi  Eva. 

Noţiunea  de  canon  poate  avea,  şi  necondiţionat 
are,  şi  alt  înţeles.  înţelesul  adevărat  îl  primeşte  no¬ 
ţiunea  de  canon,  când  îl  numim  doftorie  sufletească, 
menită  a  desmorţi  sufletele  din  amorţeala  în  care 
le-a  adus  păcatul  şi  a  le  trezi  la  viaţă  nouă,  iubită 
foarte  de  Dumnezeu,  care  şi  răsplăteşte  cu  darurile 
Sale  cele  bogate  pe  toţi  credincioşii  cari  cu  însufle¬ 
ţire  recurg  la  taina  pocăinţei  şi  cu  mare  devota¬ 
ment  îşi  împlinesc  şi  canoanele  primite  la  spovadă, 
întocmai  cum  bolnavii  trupeşti  primesc  leacurile  şi 
se  supun  prescriselor  din  receptele  doftoreşti  în  ve¬ 
derea  însănătoşărei  ce  o  sperează  după  întrebuin¬ 
ţarea  receptelor. 

Noţiunea  de  leac  sau  medicină  a  canoanelor  e 
cea  mai  potrivită  din  punctul  de  vedere  al  efec¬ 
tului  ce  trebue  să  se  obţină  prin  spovadă,  şi  de 
aceea  şirele  mele  cu  preferinţă  acest  moment  vreau 
să-l  scoată  la  iveală. 

Care  va  să  zică,  spoveditul  care  primeşte  canoa¬ 
nele  pe  lângă  că  dă  lui  Dumnezeu  satisfacţie  pentru 
vătămările  ce  i  le-a  cauzat  prin  viaţa  sa  ticăloşită  de 
mai  înainte,  intră  şi  în  posesiunea  unor  recepie  cari 
îl  vindecă  şi  îl  scot  din  ticăloşiile  în  cari  şi-a  tăvălit 
trupul  şi  sufletul  înainte  de  spovadă. 

Ca  să  se  poată  satisface  acestei  cerinţe,  conţi¬ 
nutul  lor  va  trebui  să  fie  potrivit  boalelor.  Nu  dăm 
canoane  aşa  la  nimereală  şi  cum  ne  vine  bine  din 
punctul  de  vedere  al  uşurărei  sarcinei  noastre  de 
duhovnici,  ci  dăm  canoanele  ce  vindecă  şi  duc  la 
însănătoşare  viaţa  publică  şi  privată  a  obştei  cre¬ 
ştine.  De  sine  înţeles,  că  punctul  acesta  de  vedere 
se  poate  realiza  în  toate  amănuntele  sale,  numai 
reformând  oarecum  Pravila  Bisericei  de  prezent  în 
folosinţa  publică,  introdusă  cu  putere  de  lege  obli¬ 
gatoare  prin  sfinţii  Părinţi  şi  sinoadele  autorizate 
ale  sfintei  noastre  Biserici  ortodoxe.  Reforma  Pra¬ 
vilei  nu  o  înţeleg  aşa,  ca  păcatelor  omeneşti  să  li  se 
dea  altă  definiţie,  ori  unele  din  fapte  declarate  de 
păcate  să  înceteze  a  se  mai  numi  păcate.  Nu!  Pă¬ 
catele  omeneşti  sunt  bine  definite  prin  canoane  şi 
sf.  Scriptură;  şi  nime  nu  e  în  drept  a  le  aduce  nici 
o  îmblânzire.  Reforma  să  se  facă  numai  în  ce  pri¬ 
veşte  canoanele  ce  se  dictează  mărturisiţilor,  şi  anume 
din  motivul,  că  multe  din  canoane  nu  mai  cores¬ 
pund  vremei  zilelor  noastre  şi  deci  nu  mai  pot  fi 
nici  leacuri  ce  vindecă  boaiele  penitenţilor.  Dictând 
spovediţilor  astfel  de  canoane,  ne  punem  în  starea 
medicilor  cari  ar  prescrie  bolnavilor  receptele  din 
ştiinţa  doftorească  de  acum  câteva  sute  de  ani.  Re¬ 
ceptele  vechi,  de  sine  înţeles,  nu  vindecă,  ci  vindecă 
receptele  pe  cari  ni  le  dă  azi  ştiinţa  doftorească.  Ca  să 
avem  astfel  de  recepte  pentru  boaiele  sufletului,  ne 
trebue  codice  nou  de  Pravilă,  ca  duhovnicii  să-i 
aplice  articolii,  cum  judecătorii  aplică  articolii  legilor 
şi  cum  chirurgii  aplică  receptele  medicilor  ce  pre¬ 
scriu  doftoriiie  pentru  bolnavi.  In  lipsa  de  codice 
modern  de  canoane,  voi  expune  aci  numai  unele 
orientări  în  regulele  care  trebue  să  le  avem  în  ve¬ 
dere  la  dictarea  canoanelor  pentru  mărturisiţi,  cari 
regule  se  pot  cunoaşte  mai  bine  din  unele  păcate 
concrete  ce  se  expun  aci. 

Luăm  de  pildă  pe  beţivi.  Ce  canoane  merită  celce 
prin  beţiile  sale  îşi  consumă  sănătatea  şi-şi  aruncă 
în  mizerie  şi  soţia  şi  copiii,  ba  toţi  moştenitorii  în 

trupul  cărora  se  introduce  germenele  putreziciunii? 
Sunt  îndestulitoare  canoane  câteva  metanii  şi  rugă¬ 
ciuni,  ce-1  lasă  nesimţitor  faţă  de  răul  ce-1  produce, 
străformându-se  în  călăul  propriei  familii,  fără  a-şi 
da  seama  de  asta?  Metaniile  puţin  îi  ajută.  In  cazul 
cel  mai  bun  îi  aduc  o  părere  de  rău  de  păcate,  dar 
firea  sa  tot  fire  pătimaşe  rămâne,  şi  îndată  ce  i  se 
dă  prilej  bun,  pe  care  anume  îl  caută  ca  să-şi  stâm- 
pere  setea  de  beutură,  intră  din  nou  în  crâşmă  şi 
din  nou  începe  beţiile.  îndreptarea  poate  veni  deci 
numai  prin  prescrierea  unui  canon  ce  deminuiază, 
dacă  cumva  nu  stârpeşte  total  patima.  Duhovnicul, 
dupăce  pune  în  vedere  urmările  dezastroase  pentru 
persoană  şi  familie  cauzate  de  patima  beţiei,  inter¬ 
zice  beţivului  pe  timp  mai  lung  ori  scurt  intrarea 
în  crâşme,  şi-l  pedepseşte  şi  cu  abstinenţa  în  parte, 
sau  totală,  pe  acel  timp  a  uza  de  ceva  beutură  spir¬ 
toasă,  recomandându-i  însă  beuturile  răcoritoare  ce 
potolesc  ferbinţeliie  beuturei  şi  obligându-1  a  intra 
în  societatea  abstinenţilor,  care  societate  dacă  nu 
există  cumva,  trebue  înfiinţată  în  toate  satele  noa¬ 
stre  cu  program  mai  blând,  sau  mai  sever  —  du- 
păcum  sunt  împrejurările,  ţinând  cont  la  crearea 
statutelor  de  principiul  latin:  „suaviter  in  modo, 
fortiter  in  re“,  principiu  ce  ne  învaţă  că  nu  trebue 
să  fugim,  ci  să  dăm  înainte  treptat.  Căci  precum 
obiceiurile  rele  se  introduc  prin  practică,  tot  prin 
praxă  lină  şi  îndelungată  se  pot  şi  stârpi,  dacă  este 
voinţă.  Şi  canonul,  voinţa  şi  impulsul  bun  trebue 
să  le  cultive  în  sufletul  celui  mărturisit. 

Obiceiul  sudalmelor  se  va  putea  stârpi  lot  prin  ca¬ 
nonul  ce  tinde  a  pune  frâu  izbucnirilor  sufleteşti.  Care 
poate  fi  frâul?  Frâul  ce  împedecă  sudalmele  e  tre¬ 
zirea  conştienţei  la  vătămările  ce  se  aduc  Dumne- 
zeirei  prin  vorbele  spurcate  cu  cari  se  spurcă  toate 
lucrurile  sfinte.  Sudalmele  sunt  de  multe  grade, 
mai  mari  şi  mai  mici.  Păcatul  sudalmelor  cu 
cari  se  spurcă  Dumnezeu,  Preacurata  Fecioara 
Maria,  Sfintele  Taine  ş.  a.  nici  cum  nu  e  mai  mic 
de  cum  e  păcatul  omorului  şi  hulei  contra  Duhului 

Sfânt,  despre  care  Mântuitorul  Isus  Hristos  a  zis  că 
nu  se  iartă  nici  în  ceriu  şi  nici  pe  pământ.  Canonul 
sudalmelor  deci  e  şi  trebue  să  fie  —  se  înţelege 
—  pentru  gradul  lor  cel  mai  înalt  cel  mai  greu 
canon  din  câte  se  pot  da.  Sudalmele  trebue  să  ducă 
pe  suduitor  la  plângerea  Fariseului  din  Evanghelie, 
care  nu  cuteza  a-şi  ridica  ochii  către  ceriu.  Sudui- 
torilor  le  vom  impune  deci  rostirea  neîntreruptă  a 
rugăciune!:  „Milostiv  fii  Doamne  mie,  păcătosului !“ 
şi  oprirea  lor  de  a  privi  sus  spre  ceriul  frumos  un 
oarecare  timp,  apoi  cercetarea  slujbelor  bisericeşti, 
împreunată  cu  cuminecătura,  care  e  foc  şi  trebue  să 
ardă  cu  fier  roşu  toate  păcatele  celui  ce  sudue, 
spurcând  cu  urâciunile  sale  sfinţeniile  la  cari  noi 
ţinem  ca  la  suflet.  îndrumăm  apoi  pe  suduitor  a-şi 
înăbuşi  toate  izbucnirile  sufletului  cu  rugăciunea: 
„Milostiv  fii  mie,  păcătosului,  Doamne !“  Şi  ori  de 
câte  ori  imboldul  la  sudalme  ar  voi  să  izbucnească, 
mai  bine  să-şi  rupă  limba  cu  dinţii,  decum  să  lase 
a-i  ieşi  pe  gâtlej  vre-un  cuvânt  de  hulă.  Felul  acesta 
de  canoane  se  cuvine  omorâtorilor,  jăfuitorilor  şi 
tuturor  celor  ce  prin  faptele  lor  netrebnice  aduc 
nefericiri,  ba  moarte  chiar  soţilor  lor,  aproapelui 
lor.  Aceştia  primesc  încă  şi  obligamentul  a  reboni- 
fica  daunele  cauzate  şi  a  întreţinea  chiar  văduvele 
şi  orfanii  rămaşi  după  cei  ce  i-au  dus  la  moarte  tim¬ 
purie  prin  fărădelegile  lor.  Rebonificările  în  cele  mai 
multe  cazuri  vor  lua  forma  daniilor  pentru  săraci 
şi  orfani,  cum  şi  pentru  instituţiile  publice  cu  me¬ 
nire  culturală,  umanitară  şi  religioasă.  Cu  abţinere 
dela  mâncări  grase,  ba  şi  cu  post  sec,  se  vor  ca¬ 
noni  persoanele  ce  fac  abuz  în  mâncări  şi  beu- 
turi,  abuz  ce  se  răzbună  şi  el  prin  moartea  tim¬ 
purie  şi  înfricoşată  a  abuzatorilor.  Canoanele  ace¬ 
stea  vin  în  ajutorul  higieniştilor  ce  propagă  sănă¬ 
tatea  publică  în  popor  prin  viaţa  ordonată  şi 
evitarea  tuturor  abuzurilor  ce  duc  la  ruinarea  să¬ 
nătăţii  şi  scurtarea  vieţii.  Care  este  canonul  des- 
frâului,  adecă  al  păcatelor  lumeşti  atât  de  lăţite  în 
timpul  mai  nou  şi  atât  de  periculoase  şi  pentru 

viitorul  nostru  ca  neam  şi  Biserică?  Sensualismul, 
izvorul  boalelor  ce  înveninează  trupul  şi  sufletul 
generaţiilor  moderne,  se  poate  combate  numai  prin 
reîntoarcerea  noastră  la  căsnicia  decretată  de  Bi¬ 
serică,  ca  taină.  Părinţii  se  vor  obliga  a  suprave- 
ghia  strict  viaţa  şi  purtările  copiilor  lor,  ferindu-i 
de  însoţirile  rele  şi  destrăbălate  care  le  pune  în 
primejdie  viitorul  din  toate  punctele  de  vedere,  iar 
când  maturitatea  bate  la  uşă  şi  copiilor  le-a  venit 
rândul  să  dea  firei  ce  este  al  firei,  să  nu  le  inter¬ 
zică  căsătoriile  cu  persoanele  lor  agreate,  căci,  după 
zisa  Apostolului,  mai  bine  este  lor  a  se  căsători 
decât  a  arde  [I  Cor.  7,  9],  Tinerii  la  rândul  lor  vor 
primi  canonul  ce-i  obligă  a  păşi  la  căsătorie  legi¬ 
timă,  pâzindu-şi  curăţia  şi  fecioria  până  la  plinirea 
vremii  de  a  păşi  la  căsătorie,  ca  prin  traiul  lor 
desfrânat  să  nu  atragă  asupra  lor  urmările  ce  în¬ 
ţeleptul  astfel  le  vesteşte  tinerilor:  Nu  te  uita  la 
muierea  rea,  că  miere  pică  din  buzele  muierii  curve, 
care  până  la  o  vreme  îndulceşte  gâtlejul  tău,  iar 
mai  pe  urmă  mai  amară  decât  fierea  o  vei  afla  şi 
mai  ascuţită  decât  sabia  cea  cu  două  tăişuri,  că 
picioarele  nebuniei  pogoară  pe  cei  ce  se  lipesc  de 
dânsa,  cu  moarte  la  iad,  şi  urmele  ei  nu  sunt  stă¬ 
tătoare,  că  pe  căile  vieţii  nu  umblă,  şi  rătăciţi  sunt 
paşii  ei.  Deci,  fiule,  ascultă-mă  pe  mine  şi  să  nu 
faci  netrebnice  cuvintele  mele.  Depărtează-ţi  calea 
dela  dânsa  şi  nu  te  apropia  de  uşile  căsii  ei,  ca 
să  nu  dai  altuia  viaţa  ta  şi  zilele  tale  celor  nemi¬ 
lostivi,  ca  să  nu  se  sature  streinii  de  puterea  ta, 
şi  să  nu  între  ostenelele  tale  în  casă  străină,  că-ţi, 
va  părea  rău  pe  urmă,  când  se  va  zdruncina  carnea 
trupului  tău,  şi  vei  zice :  cum  am  urât  învăţătura 
bună  şi  dela  mustrări  s’a  depărtat  inima  mea! 
[Pilde  5,  3 — 12J. 

Prin  canoane  de  felul  acesta  se  obligă  mărtu¬ 
risişi  la  o  viaţă  mai  conformă  evangheliei  şi  se 
promovează  morala  şi  religiositatea  creştină  în 
popor,  care  este  problema  cea  mare  ce  trebue  să 
o  deslege  Biserica,  prin  aducerea  pe  pământ  a  îm- 

părăţiei  lui  Dumnezeu,  pe  care  în  toate  zilele  o  cerem 
în  rugăciunea  cea  domnească  [Tatăl  nostru]. 

Se  înţelege  că  nici  rugăciunile  şi  metaniile  pre¬ 
scrise  de  Biserică  nu  pot  rămânea.  Se  prescriu  şi 
acestea,  împreună  cu  exorcismele  ce  trebue  să  le 
exerciteze  fiecare  mărturisit  alăturea  de  canoanele 
ce  duc  la  însănătoşirea  vieţii  morale  din  caz  în  caz. 
Va  să  zică  nime  nu  se  absoalvă  de  formele  obiş¬ 
nuite  şi  de  practica  prescrisă  în  Pravilă  pentru  ca¬ 
noane,  decât  că  aceste  canoane  se  întregesc  şi 
cu  canoanele  ce  privesc  îndreptarea  vieţii  a  celor 
ce  se  mărturisesc,  ca  să  se  poată  da  loc  şi  ca¬ 
noanelor  de  practică  religioasă.  Astfel  d.  p.  eschi- 
derea  dela  cuminecătură  pe  timp  mai  lung  ori  mai 
scurt  se  va  aplica  în  mod  mai  îndulcit,  obligând 
penitentul  la  cuminecătură  tocmai  cu  scopul  de  în- 
frânare  ca  să  nu-1  ardă  pe  urmă  focul  în  care  se 
preface  cuminecătura  primită  în  trupul  lor  de  cei 
nevrednici. 

Ce  priveşte  mărimea  canoanelor  de  practică  re¬ 
ligioasă,  aceea  nu  se  poate  fixa  teoretic,  pen- 
trucă  altă  măsură  se  cuvine  celui  cu  totului  înrău¬ 
tăţit  în  fărădelegi,  şi  alta  e  pedeapsa  [canonul]  celui 
ce  acum  începe  a  decădea,  şi  păcatul  nu  i  s’a  pre¬ 
făcut  încă  în  a  doua  natură.  Alt  canon  material  se 
dă  bogatului  şi  altul  celui  sărac,  care  cu  palmele 
îşi  câştigă  hrana  de  toate  zilele.  Medicii  încă  ţin 
cont  de  gradul  boalei  când  prescriu  receptele  lor 
pe  seama  bolnavilor.  Acesta  e  principiul  şi  în  fi¬ 
xarea  măsurei  canoanelor. 

Ca  totuşi  să  se  dea  unele  orientări  şi  aci,  ob¬ 
serv  că  duhovnicul  la  dictarea  canoanelor  trebue 
să  aibă  în  vedere  regulele  ce  urmează: 

1.  La  dictarea  canoanelor  totdeauna  se  ţine  cont 
de  aplicările  sufleteşti  ale  mărturisiţilor.  Celor  cu 
aplicări  spre  evlavie  li  se  prescriu  în  mai  mare  mă¬ 
sură  meditaţiile,  ajunurile  şi  posturile  ce  le  pot  su¬ 
porta  —  se  înţelege  ;  persoanelor  pornite  spre  ac¬ 
ţiuni  şi  cunoscute  ca  oameni  ai  iniţiativelor  şi  fap- 

telor  li  se  vor  da  canoanele  ce  lăţesc  virtuţile  de 
bunăvoinţă,  pace,  linişte  şi  spiritul  de  jertfă  în  popor. 

2.  Fiind  canoanele  un  fel  de  hrană  sau  înde¬ 
letnicire  sufletească  şi  corporală,  necesitând  şi  exer¬ 
ciţii  duhovniceşti  şi  corporale,  se  cuvine  să  aibă  în 
vedere  toate  facultăţile  omeneşti,  exercitând  deopo¬ 
trivă  şi  în  măsură  proporţională  atât  energiile  su¬ 
fletului,  cât  şi  ale  trupului,  ca  să  se  obţină  armonia 
în  creşterea  poporului.  Această  armonie  se  obţine 
prin  canoanele  mixte  ce  privesc  şi  sufletul  şi  trupul. 
Nu  putem  da  unui  mărturisit  un  singur  canon,  deci 
fie  material  sau  fie  moral,  pentrucă  prin  aceasta 
de  o  parte  s’ar  neglija  unele  facultăţi  cari  încă 
trebuesc  agerite,  şi  de  altă  parte  ne-ar  aduce  în 
prepusul  că  suntem  unilaterali,  ba  poate  chiar  ma- 
teriaiişti.  Mâncările  culinare  sunt  mai  plăcute  şi  ne 
hrănesc  mai  bine,  când  bucătarul  ni  le  ofere  învrâ- 
state,  tot  aşa  şi  canoanele  trebue  să  fie  mixte.  Nu 
putem  obliga  pe  nime,  să  zic,  numai  la  lumini  şi 
prescuri  pentru  biserică,  penirucă  se  naşte  vorba  în 
popor  că  preotul  nostru  e  flămând  şi  setos  de  pause, 
dar  nici  tot  rugăciuni  şi  mătănii  nu  putem  dicta  ni¬ 
mănui,  căci  omul  zice:  mise  tocesc  genunchii  şi 
uscă  gâtlejul  de  multele  rugăciuni  şi  plecarea  ge¬ 
nunchilor.  Vom  învrâsta  deci  canoanele,  dând  fie- 
câi’ui  mărturisit  din  toate  felurile  de  canoane  atâta 
cât  să  le  poată  suporta,  fără  primejduirea  sănătăţii 
şi  averii  sale  materiale. 

3.  Nu  e  permis  a  speria  pe  nimenea  cu  greu¬ 
tatea  canoanelor  ce  nu  le  poate  suporta.  Sperierile 
aduc  la  desnădejde,  iar  desnâdejdea  duce  la  peire, 
cum  la  peire  a  dus  şi  pe  Iuda  celce  în  faţa  crimei 
de  a  vinde  pe  Isus  cel  nevinovat,  altă  uşe  de  scă¬ 
pare  pentru  crima  sa  n’a  aflat,  decât  spânzurătoarea. 
Hristos  de  nenumârateori  a  vestit  că  nu  doreşte 
moartea  păcătosului,  ci  doreşte  ca  toţi  să  se  în¬ 
toarcă  şi  să  fie  vii,  cum  şi  Apostolul  Iacov  ne 
spune,  că  fără  milă  e  judecata  celui  ce  nu  face 
milă  [Cartea  sob.  2,  13],  Judecata  duhovnicilor  se 
cade  să  fie  ieşită  din  scaunul  milei.  Canoanele  ce. 

se  dictează  să  fie  străbătute  prin  urmare  de  milă 
şi  iertare.  Căci  dacă  Dumnezeu  ne-ar  pedepsi  după 
greutatea  păcatelor,  nime  nu  ar  mai  putea  să  se 
mântuiască.  Şi  aceasta  nu  se  permite  duhovnicului, 
căruia  nu  i  se  iartă  păcatul  răzbunării.  Nici  un  du¬ 
hovnic  nu  se  poate  folosi  de  răzbunări  cu  ajutorul 
canoanelor,  ca  să  nu-şi  peardă  încrederea  din  popor. 

4.  Canoanele,  cari  pe  lângă  darul  ce-1  au  de  a 
vindeca,  sunt  totodată  şi  un  fel  de  tribut  sau  satis¬ 
facţia  ce  o  dă  creştinul  lui  Dumnezeu  pe  care  l-a 
vătămat,  spre  a  se  restitui  din  nou  legătura  dintre 
Dumnezeu  şi  păcătos,  trebue  să  cuprindă  totdeauna 
dispoziţiuni  precise,  cum  dispoziţiuni  precise  cuprind 
sentinţele  judecătorilor  ce  se  dau  în  procesele  civile. 
Deci  nu  se  iartă  duhovnicului  a  zice  spoveditului: 
vei  face  mătănii,  vei  duce  prescuri  la  biserică,  vei 
merge  regulat  la  biserică  ş.  a.,  ci  canonul  dat  va 
fi  aşa:  Eşti  obligat  de  aci  încolo  a  nu  lipsi  nici 
când  dela  sfânta  biserică,  decât  pentru  cazuri  de 
boală  sau  porunci  ce  pe  neaşteptate  îţi  vin  dinafară 
şi  te  silesc  a  te  depărta  din  comună,  dar  şi  în  locul 
unde  te  afli  Dumineca  pe  timpul  slujbelor  biseri¬ 
ceşti,  te  vei  retrage  la  loc  ferit  şi  te  vei  ruga  în 
taină  şi  cu  evlavie  câteva  minute,  apoi  vei  merge 
mai  departe.  Eşti  îndatorat  apoi  de  atunci  până 
atunci  a  face  pe  zi  atâtea  şi  atâtea  închinăciuni  de 
metanii  urmate  de  rugăciunea  Tatăl  nostru  fiecare. 
In  ziua  cutare  vei  ajuna  până  la  ora  cutare.  Te 
vei  împăca  imediat  cu  pârâtul  tău.  Pagubele  le 
vei  restitui  celui  păgubit  de  tine  cu  suma  cutare  şi 
cutare.  Văduvelor  şi  orfanilor  ce  le-ai  răpit  părin¬ 
tele,  vei  face  prestaţiile  cutare  în  toată  viaţa  ta. 

La  punctul  acesta  sunt  de  observat  următoa¬ 
rele:  desdăunările  ce  spovediţii  le  prestează  pă¬ 
gubiţilor  totdeauna  ţin  cont  de  puterile  materiale  şi 
morale  ale  celor  ce  trebue  să  le  împlinească.  Şi 
dacă  desdăunările  din  oarecare  pricină  nu  se  pot 
face  direct  celor  păgubiţi,  ele  se  păstrează  bi¬ 
sericilor,  spitalelor,  şcoalelor  şi  altor  instituţii  cu 

caracter  de  binefacere.  Desdăunările  materiale 
se  pot  apoi  înlocui  şi  cu  desdăunări  morale, 
cari  constau  din  rugăciuni  pentru  sufletele  trecu¬ 
ţilor  din  lume  din  vina  noastră,  apoi  din  unele 
privaţiuni  ce  le  aducem  trupului  nostru  prin  înfrâ- 
nările  ce  ni  le  hotăreşte  sfatul  duhovnicului  d.  p. 
participarea  la  pelerinajele  de  evlavie  pe  la  lo¬ 
curile  de  închinăciuni  şi  abstinenţele  ce  le  urmăm 
cu  acele  ocaziuni  etc.  etc.  Mulţi  din  păcătoşii  mai 
mari  vor  urma  pilda  lui  Pavel  Apostolul,  care  după 
vătămările  grele  ce  le-a  adus  creştinilor  la  început 
s’a  întors  şi  s’a  supus  apoi  dânsul  suferinţelor  ce 
le-a  cauzat  altora.  Câte  feluri  de  păcate  sunt,  tot 
atâtea  sunt  şi  mijloacele  de  satisfacţie  cu  cari  se 
îmblânzeşte  mânia  lui  Dumnezeu.  Cel  mai  de  că¬ 
petenie  mijloc,  de  sine  înţeles,  este  căinţa  şi  pă¬ 
rerea  de  rău  care  ne  mustră  din  cauza  vinovăţiei 
şi  nu  înceată  a  ne  mustra  până  ce  nu  dăm  satis¬ 
facţia  deplină  celor  vătămaţi. 

Prin  canon  se  urmăreşte  chiar  împăcarea  con¬ 
ştiinţei.  Cine  îşi  măreşte  canonul  din  propria  iniţia¬ 
tivă  săvârşeşte  virtute,  şi  virtutea  totdeauna  îi 
aduce  mântuirea. 

5.  Timpul  împlinirei  canonului  trebue  să-l  fi¬ 
xeze  duhovnicul.  Fixarea  se  face  aşa,  că  o  parte 
bună  a  anului  trebue  să  se  petreacă  în  pocăinţă, 
dat  fiind  că  pocăinţa  de  o  săptămână  ori  două  se 
uită  uşor.  Ba  un  Doamne,  Doamne!  căruia  apoi  îi 
urmează  zeci  şi  sute  de  căderi  cu  gândul  şi  fapta 
nici  că  se  poate  numi  pocăinţă.  Duhovnicul  deci  tot¬ 
deauna  va  porunci  spoveditului  la  care  petreceri 
sociale  şi  cum  poate  lua  parte  peste  an,  şi  cari 
petreceri  trebue  să  le  ocolească  pentru  a  nu  cădea 
din  nou  în  ispită. 

Momentul  acesta  este  foarte  hotărâtor  pentru 
viaţa  religioasă  şi  morală.  In  momentul  acesta  e 
cuprinsă  aproape  toată  viaţa  penitenţilor  şi  cu  aju¬ 
torul  acestui  moment  se  pot  înfiinţa  în  comune  so¬ 
cietăţile  de  temperanţă,  de  luptă  contra  sectanţilor, 
de  pace,  şi  cu  alte  scopuri  morale  şi  religioase  ce  se 

urmăresc  prin  societăţi  pentru  a  fortifica  disciplina 
religioasă  în  popor. 

6.  Ori  ce  formă  ar  lua  canoanele,  de  o  ce¬ 
rinţă  totdeauna  să  se  ţină  cont,  care  e  condiţia  cea 
mai  de  căpetenie  dela  care  atârnă  reuşita  mora¬ 
lizării  poporului  prin  spovadă.  Condiţia  aceasta  e: 
preotul  să  nu  urmărească  prin  canoane  nici  un  scop 
material,  dar  absolut  nici  unul.  Publicul  de  azi  exa¬ 
minează  din  fir  în  păr  toate  acţiunile  duhovnicului 
său.  Dând  spovediţilor  canoane  de  prescuri,  lumini, 
ori  chiar  şi  slujbe,  aşa  numitele  sărindare  şi  seră- 
custe,  numai  decât  îşi  aude  critica  din  popor :  Preotul 
vrea  să-şi  facă  venite  şi  să  se  îmbogăţească  din  su¬ 
doarea  noastră.  Ieşind  la  biruinţă  părerea  aceasta, 
orice  ar  mai  face  preotul,  opinia  publică  îl  scoate 
ca  interesat,  şi  atunci  nici  predicile  sale,  ori  cât  de 
frumoase  ar  fi,  nu  mai  au  în  popor  nici  un  efect 
Au  trecut  vremile  bătrâne,  când  poporul  zicea  fă 
ce  zice,  nu  ce  face  popa.  Azi  care  pe  care  se  su¬ 
pralicitează  în  apucături,  şi  dacă  cineva  din  popor 
ridică  obiecţiuni,  numai  decât  păcătosul  răspunde  că 
şi  popa  aşa  face,  de  ce  să  nu  facă  şi  ef  doar  şi 
el  este  făcut  din  materia  din  care  preotul  său  e 
făcut.  E  om,  şi  ce  se  iartă  preotului,  şi  lui  i  se  poate 
ierta.  Aceasta  nu  însemnează,  că  preotul  să  nu  slu¬ 
jească  liturghii  pe  plată,  şi  să  nu  facă  masle.  Le 
face,  dar  le  face  cerându-i-le  înşişi  enoriaşii  şi  fără 
nici  o  legătură  cu  canoanele  dela  spovedanii. 

Preotul  trebue  să  fie  lumină,  viaţa  sa  să  nu 
i-o  întunece  nici  un  fel  de  umbră  [trădare],  adeverind 
totdeauna  şi  întru  toate  împrejurările  cuvintele  lui 
Isus  ce  zice:  Umblaţi  până  aveţi  lumina  în  lumină, 
ca  întunerecul  pe  voi  să  nu  vă  cuprindă,  căci  celce 
umblă  întru  întunerec  nu  ştie  unde  merge  [Ioan  12, 35], 

Şi  acuma  de  încheere  se  impune  o  întrebare: 
De  ce  mijloace  se  foloseşte  preotul,  ca  aceste 
canoane  de  el  dictate  să  nu  fie  porunci  grele  ce 
sună  în  pustie,  ci  seminţe  bune  ce  cad  în  pământ 
bun  şi  sporesc  cu  îmbelşugare  şi  roadele  bune,  cari 
ridică  turmele  cuvântătoare  din  noroiul  păcatelor  şi 

le  dau  avânt  spre  ajungerea  culmilor  virtuţii  reli¬ 
gioase  şi  cetăţeneşti? 

Mijlocul  de  căpetenie,  îndoială  nu  încape,  este 
duhul  religios  ce-1  ştie  trezi  preotul  prin  credinţa  sa 
vie  ce  o  va  şti  planta  în  sufletul  poporului.  Credinţa 
produce  însufleţire,  iar  însufleţirea  dă  şi  celui  slab 
puterea  ce  e  în  stare  a  muta  şi  munţii.  Duhovnicul 
însufleţit  nu  seamănă  nici  când  vorbe  uşuratice  ce 
zboară  prin  aer  ca  fluturii  uşuratici  ce  nu  desvoltă 
nici  o  putere,  ci  seamănă  adevăruri  cuceritoare 
Cari  răscolesc  inimile  enoriaşilor  ca  şi  furtuna  ce 
răstoarnă  arbori  puternici  şi  vechi.  Căci  numai 
convingerile  cu  cari  se  propagă  adevărurile  pot 
răscoli  şi  inimile  enoriaşilor  şi  pot  predispune  pe 
enoriaşi  a  se  lepăda  de  plăcerile  pământului  şi  a 
îmbrăţişa  cu  toată  puterea  de  care  dispun  cauzele 
ceriului.  Duhovnicii  cari  ştiu  răscoli  sufletele  enoria¬ 
şilor  şi  pot  produce  însufleţire  în  enoriaşi,  totdeauna 
obţin  în  păstorirea  lor  cele  mai  mari  succese  cu 
ajutorul  canoanelor. 

Le  stă  duhovnicilor  în  ajutor  însă  şi  o  spe¬ 
cială  putere,  care  asigură  reuşita  îndreptărilor  cu 
ajutorul  spovadei.  Puterea  aceasta  o  dă  duhovnicilor 
st  Evanghelie  când  zice :  Ori  câte  veţi  lega  pe  pă¬ 
mânt,  vor  fi  legate  în  ceriu,  şi  ori  câte  veţi  deslega 
pe  pământ,  vor  fi  desiegate  şi  în  ceriu  [Mat.  18,  18]..- 
Care  va  să  zică  preoţii  duhovnici  au  puterea  de  a 
lega  şi  deslega  păcatele.  Dintre  spovediţi  deci  ceice 
împlinesc  canoanele  vor  fi  deslegaţi  de  păcate,  iar 
ceice  nu  le  împlinesc  şi  astfel  comit  păcatele  contra 
Duhului  sfânt,  parte  prin  aceea  că  nu-şi  spun  du¬ 
hovnicului  toate  călcările  de  legi  şi  parte  prin  ne- 
împiinirea  canonului,  nu  că  nu  vor  fi  deslegaţi,  ci 
din  contră  păcatele  lor  ţinute  vor  fi  până  atunci 
până  ce  se  îndreaptă.  Apoi  la  un  spovedit  mai  mare 
pedeapsă  ca  aceea,  că  nu  se  desleagă,  nu  i  se  poate 
da.  Cel  nedeslegat  de  păcate  dacă  are  conştiinţa  cât 
de  cât  Ia  locul  ei,  nu  se  simte  bine  până  ce  nu  pri¬ 
meşte  şi  el  darul  desiegării.  Acesta  e  mijlocul  admis 
şi  de  canoanele  Bisericii,  de  a  constrânge  la  împli- 

nirea  canoanelor  pe  spovediţi.  Se  înţelege  că  nu  vine 
pedeapsa  aceasta  aşa  din  senin,  fără  a-i  premerge 
exhortaţiile  necesare  din  partea  duhovnicului.  întâi 
i  se  va  vesti  că  e  mare  păcat  a  tăinui  păcatele  la 
spovadă  sau  a  nu  împlini  canonul  obţinut  la  spo- 
vadă.  E  păcat  mare  acesta,  pentrucă  e  păcatul  contra 
Duhului  sfânt,  păcatul  minciunii,  şi  Hristos  apriat 
ne  spune,  că  toate  păcatele  se  iartă;  se  iartă  lepă¬ 
dările  de  Hristos,  dacă  lepădărilor  le  urmează  în¬ 
toarcerea  cătră  Hristos,  se  iartă  uciderile  şi  alte 
păcate  grele  după  întoarcerea  dela  aceste  păcate, 
iar  cine  va  huli  asupra  Duhului  sfânt  nu  are  iertare 
fiind  vinovat  judeţului  de  veci  [Marcu  3,  29].  Se 
înţelege  că  şi  azi  trebuesc  observate  însuşirile  ce 
le  dă  în  această  materie  evanghelistul  Mateiu.  Pri- 
madată  neîmplinirea  canonului  trage  după  sine  do¬ 
jana  între  patru  ochi,  apoi  dojana  între  doi  sau  trei 
martori  şi  mai  pe  urmă  vestirea  păcatului  în  sobor, 
şi  numai  după  împlinirea  formelor  acestora,  se  aplică 
pedeapsa:  să-ţi  fie  ţie  ca  un  păgân  şi  vameş  [Mat. 
18,  17].  Nici  atunci  însă  nu  se  trag  cele  din  urmă 
consecinţe,  ci  i  se  lasă  timp  de  cugetare,  ca  să  nu 
aibă  nici  o  scuză  nici  înaintea  lui  Dumnezeu  şi  nici 
înaintea  oamenilor,  că  Biserica  nu-i  deschide  braţele 
ca  părintele  cel  bun  ce  şi-a  reprimit  fiul  său  întors 
dela  rătăcire. 

Sunt  deplin  întărit  în  convingerea,  că  mijloacele 
acestea  duc  cu  siguranţă  la  scop.  Unii  se  întorc  mai 
curând,  alţii  mai  târziu,  dar  partea  lui  Iuda  cu  si¬ 
guranţă  nime  nu  şi-o  doreşte.  Poporul  nostru  nu  e 
liber  cugetător,  nici  ateist,  ci  ideea  Dumnezeirei  e 
adânc  înrădăcinată  în  fiinţa  lui.  De  aceea  măsura 
de  forţă  morală,  aplicată  cu  tact  şi  deplină  mode¬ 
raţie,  e  sortită  a  ne  păstra  poporul  în  credinţa  obi¬ 
ceiurilor  lui  strămoşeşti. 

Ca  totuş  siguranţa  îndreptărilor  să  fie  şi  mai 
deplină,  obiceiul  de  a  denega  deslegările  celorce 
dau  dovadă  de  renitenţă  în  împlinirea  canoanelor 
sau  apoi  îşi  fac  mărturisirile  numai  de  mântuială, 
să  se  generalizeze,  adecă  nu  numai  un  preot  sau 

doi  să  urmeze  procedura  aceasta,  ci  toţi  preoţii  no¬ 
ştri  —  bine  înţeles  cu  întregirile  ce  le  recere  im¬ 
portanţa  cauzei,  —  iar  dacă  se  poate,  obiceiul  să 
se  generalizeze  la  toate  confesiunile  creştine,  nu 
cumva  pe  urmă  unii  vânători  de  suflete  să-şi  fău¬ 
rească  armă  de  a  dobândi  proseliţi. 

Biserica  mai  bine  iartă  de  70-ori  câte  7,  decât 
să-şi  răsbune  o  singură  dată.  Loveşti  deci  pe  peni¬ 
tenţi  mai  bine  cu  canoane  ceva  mai  uşoare  şi  plă¬ 
cute,  ca  să  le  poată  împlini  mai  cu  drag,  decât  să 
dai  canoane  cari  nu  se  pot  împlini  de  mărturisiţi,  adu- 
cându-i  apoi  în  poziţia  aplicării  pedepselor  extra¬ 
ordinare.  înaintea  dictării  canoanelor  e  mai  bine  a 
avea  înainte  consimţământul  spoveditului,  că  va  putea 
împlini  ori  nu  canonul,  decât  a-i  dicta  unul  care  cu 
siguranţă  îl  va  afla  prea  greu  şi  imposibil  de  în¬ 
deplinit.  Protopop  VASILE  GAN. 

REÎNVIEREA  ŞCOALELOR  CA- 
TEHETICE  ÎN  GRECIA. 


Istoria  pedagogiei  are  un  capitol  important  în 
care  se  ocupă  cu  şcoalele  episcopale,  mănăstireşti 
şi  bisericeşti  din  evul  mediu.  Cei  mai  mulţi  dintre 
pedagogii  moderni  au  cuvinte  de  laudă  pentru  grija 
şi  pentru  zelul  pe  care  Biserica  l-a  arătat  totdeauna  , 
când,  dintr’o  cauză  sau  alta,  cultura  şi  în  special 
educaţia  religioasămorală  a  societăţii  era  amenin¬ 
ţată  ori  stingherită  în  drepturile  ei. 

Felul  acesta  de  instrucţie  şi  educaţie  nu  ne  este 
strein  nici  nouă,  în  special  Românilor  ardeleni,  cari 
până  ieri-alaltăeri  am  fost  crescuţi  exclusiv  sub 
grija  părintească  a  autorităţi  bisericeşti.  Insă  lucrul 
pe  care  l-a  făcut  Biserica  ortodoxă  română  când  fiii 
ei  erau  asupriţi,  l-au  făcut  desigur  şi  celelalte  biserici 
surori  în  condiţii  similare. 

In  veacul  XlX-lea  şi  în  formă  mai  desăvârşită 
în  zilele  noastre  popoarele  sau  eliberat  din  jugul 
asupritorilor  şi  noua  lor  organizare  cu  forma  de  stat 
naţional,  a  încercat  să  înlocuiască  Biserica,  în  multe 
acţiuni  ale  ei.  Am  asistat  la  statificarea  şcoalelor 
confesionale  primare,  secundare  şi  normale  şi  astăzi 
încă  nu  e  destul  de  lămurită  problema  învăţămân¬ 
tului  religios  şi  a  controlului  lui  în  şcoalele  primare 
şi  secundare.  Părerea  guvernelor  în  ce  priveşte  re¬ 
ligia  şi  învăţământul  religios  ca  şi  în  general  toate 
părerile  de  guvernare  sunt  schimbătoare,  pentrucă 
sunt  în  funcţie  de  autoritatea  şi  ideile  miniştrilor. 
Şi  cum  părerile  domnilor  miniştri  sunt  de  atâtea  ori 
potrivnice  intereselor  şi  idealului  bisericesc,  e  na¬ 
tural  ca  Biserica  în  general  şi  învăţământul  religios 

în  special  să  £i  suferit  o  diminuare  a  prestigiului  şi 
o  restricţiune  a  drepturilor  lor.  Ceeace  s’a  întâmplat 
în  România  în  ultimii  ani  s’a  întâmplat  şi  în  alte  state 
naţionale  ortodoxe ;  şi  s’a  întâmplat  mai  ales  în  Grecia. 
Iată  prin  urmare,  de  ce  s’a  alarmat  Biserica  ort.  elenă 
şi  de  ce  în  ultimele  ei  întruniri,  congrese  şi  sinoade 
a  căutat  să  găsească  mijloacele  pentru  îndreptarea 
răului.  Mijloacele  s’au  găsit  cu  uşurinţă,  pentrucă 
sunt  cunoscute  din  trecutul  istoric  şi  martiric  al 
acestor  biserici  creştine :  Reînfiinţarea  şcolilor  cate- 
hetece,  a  şcolilor  bisericeşti. 

In  urma  experienţelor  de  până  acuma  Biserica 
elenă  a  ajuns  la  concluzia,  că  e  păgubitor  pentru  ea 
şi  însemnează  că  dezertează  dela  una  din  cele  mai 
sfinte  datorii  ale  sale,  când  lasă  instruirea  şi  edu¬ 
caţia  religioasă  în  mâinile  statului.  In  urma  atitudinei 
unor  miniştri  şi  în  urma  unor  dispoziţii  guverna¬ 
mentale,  Biserica  nu  mai  poate  avea  încredere  şi 
prin  urmare  nu  mai  poate  lăsa  grija  învăţământului 
religios  în  manile  statului,  numească-se  acest  stat 
chiar  ortodox  şi  naţional.  Deci  Biserica  îşi  revendică 
exclusiv  pentru  sine  dreptul  de  a  se  îngriji  de  edu¬ 
caţia  şi  instrucţia  religioasă  morală  a  cetăţenilor 
statului  creştin  ortodox.  Bine  înţeles  că  la  o  paşnică 
înţelegere  cu  statul  pe  tema  aceasta  nu  s’a  ajuns 
încă.  Biserica  ort.  elenă  a  hotărât  însă,  ca  începând 
cu  data  de  15  Octomvrie  a.  c.  să  deschidă  şcoli 
catehetice  în  toate  bisericile  din  cuprinsul  Eladei. 
Toate  bisericile  ortodoxe  din  Atena  şi  din  provincii 
de  două  ori  pe  săptămână  se  transformă  în  şcoli 
pentru  predarea  învăţământului  religios.  S’a  impro¬ 
vizat  un  modest  mobilier  în  fiecare  biserică  pentru 
acest  scop. 

Societatea  e  împărţită  în  3  clase  şi  se  fac  lecţii 
speciale  pentru  fiecare  categorie : 

a)  Copiii  dela  şase  la  doisprezece  ani. 

b)  Dela  doisprezece  la  douăzeci  de  ani  şi 

c)  Indivizii  trecuţi  de  douăzeci  de  ani. 

învăţământul  acesta  este  gratuit  şi  facultativ. 

Gratuit,  pentrucă  preoţii,  profesorii,  studenţii  şi  laicii 

cari  s’au  angajat  să  facă  predarea  acestui  învăţă¬ 
mânt,  nu  primesc  nici  un  fel  de  remuneraţie  şi  nici 
elevii  în  general  şi  în  general  auditorii  nu  plătesc 
nimic  pentru  această  instruire. 

Facultativ,  pentrucă  Biserica  n’are  mijloace  de 
constrângere  şi  chiar  să  aibă,  nu  înţelege  să  facă 
vre-odată  uz  de  ele.  Prin  predici,  prin  ziaristică, 
prin  conferinţe  şi  prin  alte  mijloace,  s’a  făcut  însă 
propagandă  şi  mai  ales  s’a  făcut  apel  la  inima 
părintească,  cerându-se  ca  părinţii  să-şi  îndrume 
copiii  la  cercetarea  acestor  şcoli. 

Glasul  Bisericii  pare  a  nu  fi  sunat  în  pustiu  şi 
iniţiativa  se  arată  promiţătoare.  In  orele  destinate 
catehizării,  bisericile  sunt  arhipline  şi  disciplină  şi 
seriozitate  se  observă  pretutindeni. 

In  general  lumea  laică  a  primit  cu  bucurie  şi 
priveşte  acţiunea  pornită  ca  un  semn  bun,  ca  un 
semn  de  regenerare  şi  de  înălţare  a  Bisericii  ort. 
greceşti.  Contactul  între  Biserică  şi  familie,  între 
preoţi  şi  credincioşi,  e  acum  mai  viu  şi  mai  cu  mult 
interes  din  ambele  părţi.  Totodată,  în  aceste  şcoale 
copiii  sunt  instruiţi  şi  în  cântarea  bisericească  şi 
este  o  clipă  înălţătoare  să  asculţi  corul  copiilor  la 
săvârşirea  sfintei  liturgii.  Atât  părinţii  cât  şi  copiii 
cercetează  mai  regulat  biserica  şi  în  general  inte¬ 
resul  pentru  viaţa  religioasă  pare  a  fi  crescut.  Acum 
este  vorba  ca  grija  Bisericii  să  se  extindă  şi  în  alte 
domenii  de  viaţă,  să  caute  cultivarea  iuturor  claselor 
sociale. 

Credem  că  nu  greşim  când  spunem,  că  problema 
interesează  şi  Biserica  ortodoxă  română  şi  că  prin 
asemenea  iniţiative  se  poate  înscrie  în  istoria  pe¬ 
dagogiei  un  al  doilea  capitol  de  laudă  şi  de  cinste  la 
adresa  bisericii  lui  Isus  Hristos. 

Atena,  Noemvrie  1931. 

Pi.  S.  CÂNDEA 

ÎN  JURUL  ÎNFIINŢĂRII  EPISCO¬ 
PIEI  MARAMUREŞULUI. 

Sfântul  Sinod,  în  actuala  sesiune,  a  reluat  în 
discuţie  chestiunea  înfiinţării  proiectatei  episcopii 
ortodoxe  a  Maramureşului.  După  cât  ne  amintim, 
Sf.  Sinod  a  mai  luat  o  hotărâre  în  acest  sens  —  în 
1928  —  care  trebuia  întărită  de  Corpurile  Legiui¬ 
toare  printr’o  lege  specială.  Deatunci  au  trecut  trei 
ani.  Hotărârea  a  acoperit-o  praful,  undeva  prin  arhiva 
sinodală.  Se  vede  că  aceasta  i  a  fost  soarta  hotărâtă 
de  conducătorii  politici  ai  ţării  cari  răspundeau  celor 
ce  cereau  înfiinţarea  episcopiei,  cu  vechiul  refren: 
n’avem  fonduri.  Acum  chestiunea  s’a  scos  iarăşi  la 
lumină.  O  spunem  răspicat  că  această  episcopie  e 
necesară  şi  deci,  trebue  să  ia  fiinţă.  O  cere  pome¬ 
nirea  sfântă  a  unei  episcopii  pierdute  în  lupta  cu 
trecutul  amărăciunilor. 

Istoria  ne  spune  că  în  secolul  al  XlV-lea,  din 
râvna  voevozilor  români  Dragoş  şi  Baliţă,  s’a  în¬ 
fiinţat  o  episcopie  în  Perii  Maramureşului,  pentru 
trebuinţele  dreptcredincioşilor  din  Nordul  ţării.  Mai 
multe  rânduri  de  vlădici  curajioşi  şi  plini  de  duhul 
unor  vremi  ce  nu  mai  sunt,  au  stat  de  straie  în 
fruntea  falangelor  de  luptători  ai  credinţei  strămo¬ 
şeşti.  Au  luptat  şi  s'au  stins  muceniceşte  cu  epis¬ 
copie  cu  tot,  cotropiţi  de  puhoiul  catolicismului  un¬ 
guresc. 

Episcopia  proiectată  în  1928  nu  s’a  înfiinţat. 
Dimpotrivă,  în  răstimpul  acestor  trei  ani  ni  s’au 
rezervat  surprize.  O  nouă  episcopie  catolică  unită, 
ca  urmare  a  celor  hotărâte  în  nedorita  pacoste  na¬ 
ţională  a  Concordatului  cu  Vaticanul.  Cu  alte  cuvinte, 

ceeace  au  împiedecat  cu  atâtea  jertfe  uitaţii  vlădici 
din  Peri,  se  face  cu  consimţământul  nostru 1  la  un 
deceniu  după  unire.  Curat  că  bun  mai  e  Românul 
şi  plin  de  îngăduinţă  e  sufletul  lui.  Pentru  aceasta 
s’au  găsit  fonduri.  Iar  dacă  ne  împiedecăm  de  aceste 
vădite  nedreptăţi  ce  se  fac  Bisericii  noastre,  suntem 
acuzaţi  că  alimentăm  ura  dintre  fraţi  şi  înteţim 
luptele  confesionale.  Aşa  zic  cei  cari  deşi  trăesc 
în  ţara  românească,  profesează  un  creştinism  uni¬ 
versal,  mai  presus  de  preferinţele  confesionale. 
Decât  ei  nu  zic  bine.  De  aceea  fie-mi  iertat  să  mă 
opresc  puţin  asupra  unor  ecouri  din  presă,  privitoare 
la  înfiinţarea  episcopiei  ortodoxe  a  Maramureşului. 

Dl  Nae  Ionescu,  îndată  ce  a  auzit  de  hotărârea 
repetată  a  Sf.  Sinod,  s’a  năpustit  asupra  ei.  Şi,  cum 
era  de  aşteptat,  Dsa  dă  soluţii  pentru  a  se  evita  o 
sporire  a  episcopiilor,  recomandându-ne  să  ne  mai 
întrebăm  şi  de  ce  nu  trebue  înfiinţată  o  nouă  epis¬ 
copie,  iar  nu  totdeauna:  de  ce  trebue.  Şi  pune  Dsa 
între  motivele  cari  se  opun,  inevitabilul  argument 
al  lipsei  de  fonduri,  precum  şi  alte  motive  cari  fac 
parte  din  repertoriul  obicinuitelor  atacuri  împotriva 
înaltelor  feţe  bisericeşti. 

Logica  dlui  Nae  Ionescu  este  ispititoare.  Te 
strânge  ca’n  cleşte.  Şi  mărturisesc,  îmi  place,  dar 
în  afară  de  subiectul  nostru.  Aşa,  bunăoară  la  o  oră 
de  curs  ar  merge.  Şi  dacă,  din  Crăciun  în  Paşte  naş 
mai  da  prin  Ardeal.  Din  păcate  sau  din  fericire, 
trebue  să  descalec  din  tren  tocmai  la  fericitul  orăşel 
dela  confluenţa  Târnavelor.  Şi  acolo  mi-e  dat  să  aud, 
din  când  în  când,  aprecieri  nu  prea  măgulitoare,  la 
adresa  Bisericii  mele.  Şi  iată  că  atunci  toate  ideile 
mele  de  creştinism  luat  mai  presus  de  confesiuni, 
mă  părăsesc  ca  prin  minune,  astfel  că  rămân  şi  eu 
un  împătimit  al  răsboiului  confesional.  Acum  de 
curând  mi-a  fost  dată  una  din  aceste  neplăcute  oca- 
ziuni  de  a  asculta  cum  ne  răstignesc  uniaţii. 

Era  pe  la  jumătatea  lui  Octomvrie  trecut.  Mă 

1  Al  Parlamentului,  nu  al  nostru!  N.  R. 

pregăteam  să  plec  la  studii,  în  vederea  noului  an 
academic.  Aflându-mă  pe-acea  vreme  în  Blaj,  am 
intrat  într’o  frizerie.  Acolo  Rev.  Domn  canonic  Ioan 
Sâmplăceanu  se  muncea  să  convingă  pe  frizer  — 
om  onorabil  dealtfel  —  că  uniţii  au  fost neîndreptăţiţi 
prin  ultima  curbă  aplicată  salarului  lor,  care  e  de 
21%  faţă  de  12 %  a  ortodocşilor  şi  că  guvernul  inten¬ 
ţionează  să  mai  facă  reduceri  în  personalul  bise¬ 
ricesc,  aşa  după  cum  de  mult  s’a  făcut  ortodocşilor. 
[Mă  gândeam  unde-ar  fi  norocul  să  mai  vedem  şi 
minunea  aceasta?].  „Dar  noi  nu  vom  admite  să  se 
facă  aceste  tăieri  în  personal.  Ortodocşii  au  admis, 
căci  ei  aveau  creiate  atâtea  slujbe  inutile  pe  când 
noi  n’am  avut  de-acestea...“  spunea  mai  departe 
Rev.  Domn  canonic.  La  întâmpinarea  mea  cuviin¬ 
cioasă  cu  disproporţia  salariilor  unui  canonic  şi  a 
unui  consilier  ortodox,  prin  care  sar  justifica  am¬ 
putările  făcute  recent  salariilor,  şi  celelalte,  d-sa  na 
răspuns.  Eram  prea  mic  şi  d-sa  prea  mare.  Iată 
dar  ce  sentimente  nutresc  uniaţii  faţă  de  „schisma¬ 
ticii"  cari  se  mulţumesc  cu  ÎS  consilieri  pentru  cinci 
eparhii  şi  aproape  două  milioane  de  credincioşi  faţă 
de  31  canonici  uniaţi  la  cinci  eparhii  cu  peste  un  milion 
de  suflete.  E  clar,  nu? 

Dar  dl  Nae  Ionescu  se  gândeşte  [ortodox  fiind 
ca  şi  noi],  că  ortodocşii  ar  putea  fi  consideraţi  altfel 
decât  răbdători,  dacă  ar  tăcea  şi  ar  rămânea  fără 
episcopie  în  Maramureş,  din  simple  motive  bugetare. 
Şi  pentru  aceasta  vine  cu  o  propunere  ispititoare : 
să  se  reducă  numărul  eparhiilor  unite  în  proporţie 
cu  numărul  credincioşilor.  Ar  urma  aşadar,  ca  uniţii 
să  aibă  în  Ardeal  cel  mult  trei  eparhii,  rămânând 
cele  ortodoxe  la  numărul  de  astăzi.  Soluţia  aceasta 
ar  fi  acceptabilă,  avându-se  în  vedere  greutăţile  finan¬ 
ciare  ale  tezaurului.  Ar  urma  aşadar,  ca  desfiinţân- 
du-se  două  eparhii  uniate,  să  nu  se  respecte,  sau  chiar 
să  se  denunţe  Concordatul.  Dar,  unde  e  curajosul 
care  să  facă  lucrul  acesta  ?  Noi  ştim  bine  cât  zel  au 
pus  politicianii  noştri  la  împlinirea  întocmai  a  celor 
specificate  acolo.  Nu  ştiu  care  ar  îndrăsni  să  se  preteze 

la  operaţia  contrară,  la  inversa  acestei  „teoreme".  Mai 
cu  seamă  că  ministerul  Cultelor  a  răposat  de  mult. 
Soluţia  aceasta  neputându-se  realiza,  cade  dela  sine. 
Iar  nouă  trebue  să  ni  se  împlinească  această  îndrep¬ 
tăţită  revendicare  şi  să  se  scoată  astfel  din  negura 
vremurilor  episcopia  legitimă  a  Maramureşului.  Căci 
acest  uitat  pământ  al  suferinţelor  va  fi  pierdut  altfel, 
cu  grija  naţională  ce  i-o  poartă  episcopul  uniat  dela 
Baia-mare  [nu  al  Maramurăşului !] 

Domnul  profesor  Nicolae  Iorga,  care  are  o  deo¬ 
sebită  veneraţie  pentru  toate  monumentele  sfinte  ale 
trecutului,  să  păşească  la  înfiinţarea  ei  şi  îşi  va 
asigura  un  plus  de  recunoştinţă  din  partea  unui  colţ 
de  ţară  sortit  luptelor  şi  sfâşierilor.  Şi  prin  împă¬ 
carea  ortodocşilor  se  va  pune  capăt  măcar  în  parte 
ostilităţilor  dintre  cele  două  confesiuni  de  un  neam, 
ale  Ardealului;  căci:  „Der  bloss  niedergeworfene 
Feind  kann  wieder  aufstehen;  aber  der  versohnte 
ist  wahrhaft  iiberwunden"  [SchillerJ. 

GRIGORIE  T.  MARCU. 


ÎNVĂŢĂMÂNTUL  RELIGIOS 

ÎN  NOUL  PROIECT  DE  PROGRAMĂ  ANALITICĂ. 

Indicaţiunile  metodice  schiţate  de  părintele  Dr.  N.  Popescu,, 
fost  secretar  general  la  culte  şi  actualmente  la  ministerul  in¬ 
strucţiunii,  sunt  călăuzite  de  tendinţa  intensificării  şi  actualizării 
învăţământului  religios  prin  mijloace  practice,  la  îndemâna  ori¬ 
cărui  profesor  de  religie  conştient  de  înalta  sa  chemare  educativă. 

în  primul  rând  se  dă  în  acest  proiect  preoţilor-profesori 
sfatul  de  a  citi  elevilor  lecţiile  de  istorie  biblică,  nu  dintr’un 
modest  manual  sumar,  ci  dintr’o  Biblie  complectă,  făcându-i  să 
înţeleagă  că  această  sfântă  carte  cuprinde  cuvântul  Domnului 
în  întregime.  Astfel  lecţiile  vor  impresiona  în  mod  deosebit 
tineretul,  care  simte  şi  el  „nevoia  de  documentare". 

La  fel  se  cer  lecturi  din  cărţile  de  slujbă  şi  cântări  bise¬ 
riceşti,  potrivite  a  cuceri  sufletul  elevilor  prin  frumuseţea  poeziei 
creştine  şi  a-i  pregăti  pentru  înţelegerea  serviciilor  divine. 

Ca  mijloace  de  intuiţie  recomandă  păr.  secretar  general 
a  se  înfăţişa  elevilor  modele  după  iconografia  ortodoxă,  nu  după 
tablouri  apusene,  fiind  icoanele  ortodoxe  mai  apropiate  de  ade¬ 
vărul  biblic  şi  mai  cunoscute  elevilor  crescuţi  în  tradiţia  fami¬ 
liară  şi  în  atmosfera  bisericii  noastre.  Tot  astfel  insistă,  ca  pro¬ 
fesorii  de  religie  să  viziteze  împreună  cu  elevii  bisericile  din 
localitate,  să  asiste  la  serviciile  divine  şi  să-i  înveţe  mai  multe 
rugăciuni.  Toate  acestea  cu  scopul  de  a  „captiva  sufletul  şco¬ 
lăresc  pentru  dumnezeeasca  viaţă  a  Mântuitorului". 

Astfel  sunt  arătate,  în  câteva  linii  mijloacele  de  întrebu¬ 
inţat  şi  scopul  de  urmărit  din  partea  celor  însărcinaţi  cu  pre¬ 
darea  învăţământului  religios  în  şcoalele  secundare. 

Pentru  atingerea  scopului  de  captivare  a  sufletului,  este 
de  neapărată  trebuinţă  a  trezi  în  elevi  un  interes  viu  şi  durabil 
pentru  valorile  ideale-educative  ale  credinţei.  După  concepţia 
pedagogică  a  lui  Herbart,  toate  ramurile  învăţământului  trebue 

să  aibă  în  vedere  mai  mult  trezirea  interesului  viu  şi  stăruitor 
decât  împărtăşirea  unei  cantităţi  exagerate  de  cunoştinţe.  Căci 
acestea  dispar  curând  din  sufletul  elevilor,  dacă  profesorul  nu 
e  în  stare  sau  nu-şi  dă  silinţa  a  trezi  un  interes  mai  viu  pentru 
ele.  Interesul  religios  trebue  să  sfinţească  întreg  învăţământul, 
făcând  ca  lecţia  de  religie  să  producă  în  sufletul  elevilor  im- 
presiuni  cu  totul  deosebite  de  ale  oricărei  alte  materii  de  în¬ 
văţământ. 

Dacă  va  reuşi  profesorul  să  trezească  acest  interes  religios, 
adică  interesul  multilateral  pentru  personalităţi,  momente  şi  pro¬ 
bleme  religioase,  va  putea  să  aibă  mulţumirea  de  a  fi  sădit  în 
sufletul  tineretului  o  forţă  vie,  un  razim  puternic  şi  un  scut  de 
apărare  împotriva  tuturor  ispitelor,  cari  pândesc  la  răspântiile 
vieţii  umane.  Interes  pentru  orice  lucru  nu  poţi  însă  avea  decât 
cunoscându-1  şi  îndrăgindu-1.  Deci  pentru  trezirea  interesului 
religios  este  de  neapărată  trebuinţă  împărtăşirea  unei  cantităţi 
de  cunoştinţe  selecţionate  cu  cea  mai  mare  îngrijire  din  vastul 
domeniu  al  doctrinei  şi  experienţelor  religioase.  Această  selec¬ 
ţionare  şi  împărtăşire  a  cunoştinţelor  religioase,  trebue  să  ur¬ 
meze  metoda  cea  mai  potrivită,  spre  a  face  pe  elevi,  să  îndră¬ 
gească  studiul  religiei  şi  să  aştepte  cu  dor  prilejul  de  înălţare 
sufletească,  pe  care  ar  trebui  să-l  aducă  fiecare  oră  de  religie. 
După  cuvântul  răposatului  pedagog  Wilhelm  Rein,  numai  învă¬ 
ţământul  care  se  desfăşoară  metodic,  potrivit  cu  legile  spiri¬ 
tului,  poate  avea  forţă  durabilă  în  educaţie. 

Pedagogia  modernă  nu  mai  admite  ca  astfel  de  cunoştinţe, 
privitoare  la  viaţa  religioasă  şi  la  adevărurile  credinţă,  să  fie 
împărtăşite  elevilor  după  metoda  tradiţională,  şcolastică-dog- 
matică  sau  după  cea  catehetică,  cu  răspunsuri  forţate  de  anume 
întrebări,  prin  cari  secole  de-arândul  s’au  inoculat  tinerelor  ge- 
neraţiuni  principii  abstracte  şi  definiţiuni  seci,  dar  mai  mult  sau 
.mai  puţin  savante,  fără  a  li  se  pune  şi  judecata  în  lucrare,  ci 
silindu-i  la  o  memorizare  mecanică,  potrivită  să  producă  des- 
gust,  mortificând  iar  nu  trezind  interesul  viu  şi  durabil.  Dintr’o 
asemenea  împărtăşire  de  cunoştinţe  evident  că  sufletul  tinere¬ 
tului  nu  se  poate  îmbogăţi  cu  nimic;  dar  mintea  lui  rămâne 
apăsată  ca  de  un  balast  pe  care  se  va  sili  să-l  îndepărteze  cât 
mai  în  grabă,  îiindu-i  străin  şi  neasimilabil. 

Istorisiri  şi  întâmplări  religioase,  înfăţişate  în  mod  intuitiv 
i şi  potrivite  cu  gradul  de  desvoltare  sufletească  a  elevilor,  vor 

putea  fi  valorificate  în  învăţământul  educativ  cu  rezultate  in¬ 
comparabil  mai  bune  decât  ale  catehismelor. 

Mântuitorul  însuşi  a  indicat  metoda  cea  mai  corespunză¬ 
toare  învăţământului  religios,  întrucât  adevărurile  credinţă  şi 
ale  evangheliei  creştine  nu  le-a  propovăduit  prin  definiţii  şi  si¬ 
steme  compltcale,  ci  a  făcut  ca  ele  să  răsară  în  mod  firesc  din 
pildele  şi  parabolele,  ce  istorisea  ucenicilor  săi.  însăşi  Sfânta 
Scriptură,  acest  izvor  nesecat  al  învăţământului  religios,  în  partea 
sa  covârşitoare  nu  e  decât  istorie.  De  aceea  ne  îndrumă  peda¬ 
gogia  modernă,  să  aşezăm  învăţământul  religios  pe  baze  istorice 
dând  elevilor  la  fiecare  vârstă,  ceeace  este  mai  accesibil  pri¬ 
ceperii  lor  şi  procedând  dela  cunoscut  la  necunoscut,  dela  uşor 
la  mai  greu,  dela  concret  la  abstract. 

Fiind  viaţa  religioasă  a  zilelor  noastre  extrem  de  sfâşiată 
şi  complicată,  învăţământul  religios  nu  poate  începe  cu  înfăţi¬ 
şarea  şi  analizarea  ei.  Cine  ar  încerca  să  facă  mai  întâi  cu¬ 
noscute  fenomenele  religioase  ale  prezentului,  ar  cădea  în  aceeaşi 
greşală  ca  un  profesor  de  fizică,  dacă  ar  duce  pe  elevii  înce¬ 
pători  într'o  fabrică  modernă  şi  ar  începe  să  le  explice,  cum 
funcţionează  maşinăriile  ei  complicate. 

De  aceea  trebue  construit  planul  de  învăţământ  religios 
pe  baze  istorice-genetice,  îndrumând  tineretul  să  percurgă  treptat 
momentele  mai  însemnate  din  epocile  de  desvoltare  religioasă* 
dela  început  până  în  timpul  de  faţă. 

Istorioarele  morale,  cari  se  predau  începătorilor  şi  istori¬ 
sirile  din  Vechiul  Testament  sunt  menite  a  oferi  materialul  de 
pregătire,  prin  care  să  se  deschidă  calea  Mântuitorului  nostru 
Isus  Hristos  spre  sufletul  copiilor.  Viaţa  şi  învăţăturile  lui  Isus 
constitue  centrul  învăţământului  religios.  Iar  istoria  bisericească 
ce  urmează  a  se  preda  mai  târziu,  va  contribui  să  înrădăcineze 
în  sufletul  viitorului  membru  al  societăţii  convingerea,  că  învă¬ 
ţătura  creştinească,  pornită  din  cuvântul  lui  Dumnezeu,  dupăce 
a  fost  în  stare  să  învingă  în  trecut  toate  piedecile,  ajutând  ome¬ 
nirea  să  înainteze  pe  calea  desăvârşirii,  va  rămânea  şi  în  viitor 
hrana  cea  mai  aleasă  a  sufletelor  creştine,  pregătindu-le  calea 
spre  mântuire.  Tratarea  pedagogică  a  istoriei  biblice  şi  a  isto¬ 
riei  bisericeşti  va  produce  în  sufletul  elevilor  sentimente  şi  con¬ 
vingeri  religioase  cari  alimentate  şi  mai  târziu  din  partea  preo¬ 
ţilor,  prin  o  activitate  pastorală  sistematică,  vor  influinţa  în  mod 
hotărâtor  întreaga  viaţă  şi  toate  faptele  lor. 

Această  tratare  pedagogică  cere,  ca  profesorul  să  por¬ 
nească  dela  experienţele  religioase,  ce  aduce  cu  sine  din  viaţa 
familiară  şi  socială.  Acestora  va  adăuga  istorisiri  nouă  —  con¬ 
crete,  vioaie  şi  atrăgătoare  —  punând  în  lucrare  fantazia  co¬ 
piilor  şi  dându-le  serii  întregi  de  intuiţii  interne,  din  cari  ei 
înşişi,  prin  propria  lor  judecată  să  fie  în  stare  a  extrage  învă¬ 
ţătura  religioasă-morală,  precum  şi  conclusiuui  educative  cu 
privire  la  valoarea  creştină  a  neamului  şi  a  bisericii  lor. 

S’au  desfăşurat  în  timpul  din  urmă  serioase  stăruinţi  pentru 
îmbunătăţirea  metodei  la  fiecare  obiect  de  învăţământ,  deci  şi 
la  religie.  Trebue  să  accentuăm  însă,  că  mai  presus  de  orice 
metodă  este  însăşi  personalitatea  profesorului.  Cel  închinat,  cu 
toate  puterile  sufletului,  misiunii  sale  de  educator,  chiar  auto¬ 
didact  fiind,  va  reuşi  să  aibă  o  metodă  ducătoare  la  scop,  câtă 
vreme  alţii,  oricât  de  instruiţi,  dacă  sunt  lipsiţi  de  sentimentul 
vocaţiunii  pentru  cariera  lor,  nici  cu  ajutorul  celor  mai  bune 
metode  didactice  nu  vor  face  multă  ispravă. 

Fiindcă  ia  religie  în  primul  rând  se  cere  educaţia  senti¬ 
mentelor  şi  numai  în  al  doilea  rând  îmbogăţirea  cunoştinţelor, 
personalitatea  profesorului  trebue  să  fie  ea  însăşi,  mai  în  mă¬ 
sură  decât  la  celelalte  obiecte  de  învăţământ,  izvor  permanent 
de  îndemnuri  bune  pentru  elevi.  în  privinţa  aceasta  situaţia 
profesorului  de  religie  este  egală  cu  a  predicatorului.  Precum 
acesta  trebue  să  întruchipeze  în  fiinţa  sa  virtuţile,  spre  a  căror 
practicare  îndeamnă  pe  credincioşi,  tot  astfel  profesorii  de  re¬ 
ligie  trebue  să  aibă  totdeauna  clar  în  conştiinţa  lor  postulatul 
de  a  fi  mal  întâi  ei  înşişi  aşa,  cum  doresc  ori  sfâtuesc  să  fie 
elevii  lor.  Altfel  rămân  zadarnice  toate  stăruinţele  de  a  da  o 
bună  educaţie  religioasă  tineretului  care,  oricât  de  nepriceput 
în  aparenţă,  ajunge  repede  să  observe  contrazicerile  dintre  vor¬ 
bele  şi  faptele  profesorilor. 

Oricare  profesor  de  religie  trebue  să-şi  dea  silinţa  a  face 
din  catedra  sa  un  amvon  de  propovăduire  a  adevărului  religioş- 
moral,  ţinând  totdeauna  seamă  de  cuvintele  Mântuitorului :  „Cine 
va  primi  un  prunc  în  numele  meu,  pe  mine  mă  primeşte.  Iar 
cine  va  necăji  pe  unul  din  aceşti  mici,  cari  cred  în  mine,  mai 
bine  i-ar  fi  lui,  să-şi  spânzure  o  piatră  de  moară  de  grumazi  şi 
să  se  înece  în  adâncul  mării".  (Mateiu  c.  18,  v.  5 — 6). 

Prof.  i  lup  AŞ. 


CARI  DINTRE  ERETICI 

ŞI  SCHISMATICI  VOR  PUTEA  FI  PRIMIŢI  IN  SÂNUL  BISERICII 
ORTODOXE:  a)  PRIN  BOTEZ,  b)  PRIN  MIR-UNGERE  ŞI  c) 
PRIN  „LIBELOS  PISTEOS  ?“ 

1.  SCURT  ISTORIC. 

Mântuitorul  a  poruncit  apostolilor:  .Mergând  învăţaţi  toate 
popoarele,  botezându-le  în  numele  Tatălui  şi  al  Fiului  şi  al 
Slântului  Duh“  (Mat.  28,  19).  Ucenicii  lui  Ioan  Botezătorul,  cari 
aveau  un  botez,  dar  în  numele  lui  Ioan,  sunt  botezaţi  de  Apo¬ 
stolul  Pavel  în  numele  Sf.  Treimi. 

Prima  ceartă  pentru  rebotezare  se  iveşte  pe  la  sfârşitul  vea¬ 
cului  IV.  Bisericile  din  Asia-mica,  Egipt  şi  Africa  nu  recunosc 
nici  un  botez  din  atară  de  Biserică  şi-i  botează  din  nou  pe  toţi 
ereticii  şi  schismaticii  ce  se  întorc  în  Biserică.  Biserica  din 
Roma,  dimpotrivă,  recunoaşte  ca  valid  botezul  săvârşit  în  aiară 
de  Biserică.  Disensiunea  aceasta  durează  până  la  Sinodul  I. 
ecumenic.  Sinodul  acesta  nici  nu  respinge  orice  botez  dinaiară 
de  Biserică,  cum  tăceau  Bisericile  din  Asia-mică,  Egipt  şi  Africa, 
nici  nu  recunoaşte  botezul  tuturor  ereticilor,  ci  recunoaşte  bo¬ 
tezul  Novaţianilor  (can  8)  şi  respinge  pe  al  adepţilor  lui  Paul 
din  Samosata  (can.  18),  fără  nici  o  motivare.  Motivarea  o  dă 
Sinodul  II.  ecumenic  care  înşiră  alături  de  Novaţieni  şi  alături 
de  Paulicieni  încă  câteva  feluri  de  eretici.  In  can.  7  Sinodul 
acesta  hotăreşte  ca  Arienii,  Macedonienii,  Sabatienii  (o  specie 
de  Novaţieni),  Novaţienii,  Quartodecimanii  şi  Apolinariştii  să  fie 
primiţi  prin  Sf.  Mir,  iar  Eunomianii  .cari  se  botează  cu  o  sin¬ 
gură  cufundare",  Montaniştii  şi  Sabelianii,  cari  reduc  Sf.  Treime 
Ia  o  singură  persoană,  să  fie  botezaţi  din  nou.  Motivul  sau  cri¬ 
teriul  împărţirii  acesteia  în  două  grupe  se  vede  aci  clar:  la 

1  Temă  tratată  în  vederea  prosinodului  ecumenic  ce  se  va  aduna  la 
vară  în  sf.  Munte. 


444 


REVISŢA  TEOLOGICA 


prima  grupă  aparţin  eretici  cari  deşi  nu  învaţă  corect  despre 
St  Treime,  totuşi  n’o  resping  cu  totul;  la  a  doua  aparţin  ereziile 
cari  alterează  până  la  antitrinitarism  învăţătura  despre  St  Treime, 
dintre  cari  unii,  Eunomîanii,  manifestă  greşala  lor  şi  în  botezul 
printr.’o  unică  cufundare.1 *  Sinodul  trulan  observă  acelaş  criteriu 
repetând  în  can.  95  dispoziţia  aceasta  şi  adăugând  la  prima 
grupă  pe  Nestoriani,  Eutihieni  şi  Severieni:  iar  la  a  doua  pe 
Manihei,  Valentinieni  şi  Marcioniţi. 

Lucrurile  se  complică  puţin  dela  1054  încoace.  Mihail 
Cerularie  botează  din  nou  pe  Catolici  ca  fiind  botezaţi  numai 
printr’o  cufundare.  Exemplul  lui  e  urmat  şi  de  alţii  după  el.1 
Nu  însă  de  toţi.  Uneori  erau  primiţi  numai  prin  mir  alteori  chiar 
numai  prin  abjurarea  credinţii.3  In  1484  într’un  sinod  din  Con- 
stantinopol  se  promulgă  o  acoluţie  specială  pentru  primirea  Ca¬ 
tolicilor  prin  mir-ungere.  Aceasta  se  observă  până  în  1755  când 
patriarhii  orientali  decretează  ca  toţi  ereticii  —  inclusiv  Catolicii 
—  cari  revin  la  ortodoxie  să  fie  rebotezaţi.  Această  procedură 
datează  în  ortodoxia  greacă  până  azi.  Sunt  primiţi  însă  uneori 
prin  hotărâre  sinodală  Latini  şi  Protestanţi  prin  simplă  mir- 
ungere.  Luteranii  şi  Calvinii  au  fost  supuşi  aceloraşi  condiţii 
ca  şi  Catolicii. 

In  Biserica  rusă  până  la  1667  Catolicii  se  rebotezau,  iar 
de  atunci  numai  se  miruesc  dacă  n’au  fost  confirmaţi,  iar  de-au 
fost  confirmaţi  fac  numai  mărturisire  de  credinţă.  Luteranii  şi 
Calvinii  erau  rebotezaţi  până  la  1718,  de-atunci  se  primesc  prin 
mir-ungere.4 5 * * 

Biserica  română  are  o  rânduială  proprie  pentru  primirea 
Catolicilor  şi  alta  pentru  Luterani,  Calvini,  Armeni  şi  pentru 
„ alţii  ce  sunt  desbinaţi  dela  Biserica  noastră8  ungându-i  şi  pe 
primii  şi  pe  ultimii  cu  Sf.  Mir,  dar  nebotezându-i.  Dar  cum  spune 
Evhologhiul  dela  Bucureşti  1926  pag.  541,  „se  cuvine  a  boteza 

1  Mitropolitul  Calcedooului,  Agatanghel,  în  „4  YxofiVtjpa  itegl  IOV 

Kvgovc  tov  {iaTTtiofxctToq  twv  algei ikuiv  K ai  rwv  OxiGţAa nKwv* 
{Referat  despre  validitatea  botezului  ereticilor  şi  schismaticilor,  în  ’Og&o* 

Soţia,  organul  patr.  din  Constantinopol,  Iunie  1931,  pg.  352.  Referatul  e 
scris  tot  In  vederea  prosinodului  ecumenic]. 

s  Idem  op  c.  p.  355, 

5  M.  Jugie,  Theologia  Dogmatica  Christianorum  orientalium  voi.  III, 

p.  108—9. 

*  M.  Jugie:  ibidem. 

din  nou  pe  ceice  după  ritualul  lor  nu  se  botează  în  numele  SL 
Treimi...  ca  Socinianii  şi  alţii".  Stabileşte  cum  vedem  acelaş 
criteriu  pe  care  l-au  stabilit  sinoadele  ecumenice  şi  Mântuitorul.» 

2.  EXPLICAŢIILE  CE  SE  DAU  ACESTEI  DEO¬ 
SEBIRI  DE  ATITUDINE. 

Cum  vedem  dela  1054  până  azi,  privitor  la  botezul  ereticilor 
există  aceeaş  disenziune  între  diferitele  Biserici  locale,  care 
exista  înainte  de  Sinodul  ecumenic.  Unele  Biserici  recunosc 
botezul  unor  eretici,  altele  nu.  Mai  mult  chiar,  una  şi  aceeaş. 
Biserică  a  recunoscut  într’o  vreme  botezul  unor  eretici,  în  altă 
vreme  nu. 

Deosebirea  aceasta  de  atitudine  o  explică  unii  teologi  (mai 
ales  cei  ruşi,  dar  şi  unii  dintre  greci),  după  teoria  apuseană,  că. 
botezul  săvârşit  cu  apă  şi  în  numele  Sf.  Treimi  este  în  sine 
valid  chiar  acordat  în  afară  de  Biserica  ortodoxă.  Alţi  teologi  (dintre 
cari  mai  ales  cei  greci  ca:  Andrutsos,  biobuniotis,  Hrisostom 
Papadopulos  etc.)  cred  dimpotrivă  că  toate  botezurile  din  afară 
de  Biserică,  fără  excepţie,  sunt  în  sine  nevalide,  dar  Biserica  poate 
face  din  condescendenţă  (aşa  zisa  economie),  când  interesele 
ei  o  cer,  valide,  botezurile  săvârşite  în  apă  şi  în  numele  Sf. 
Treimi,  alteori  însă  e  mai  riguroasă  şi  nu  le  face  ulterior  valide, 
ci  rebotează  pe  ceice  vin  la  sânul  ei.  Cei  din  urmă  resping 
prima  teorie,  pe  motiv  că  dacă  botezul  oarecărei  erezii  ar  h 
valid  în  sine,  Biserica  ortodoxă  ar  trebui  să-i  recunoască  vali¬ 
ditatea  şi  n’ar  mai  avea  libertatea  de  a  uza  sau  nu  de  economie.1 

Dar  noi  punem  întrebarea :  de  ce,  dacă  în  general  nici  un 
botez  extern  nu  e  valid  şi  Biserica  îl  poate  face  valid,  măr¬ 
ginesc  aceşti  teologi  această  putere  a  Bisericii  numai  la  bote¬ 
zurile  săvârşite  în  apă  şi  în  numele  Sf.  Treimi?  Nu  există  nici 
un  motiv  care  să  împiedece  Biserica  să  facă  valid  şi  orice  altfel 
de  botez,  chiar  şi  pe  cel  spiritual.  Apoi  prima  teorie  nu  implică 
în  sine  necesitatea  ca  Biserica  să  actualizeze  totdeauna  Harul 
unui  botez  extern. 

Noi  credem  că  prima  teorie,  cu  adausul  că  Harul  unui  botez 
valid  din  afară  de  Biserică  poate  fi  actualizat  numai  când  vrea 

1  Hr.  Andrutsos,  Dogmatica  bisericii  ortodoxe  răsăritene»  în  Irad. 
rom.  p.  32B—  9  şi  M.  Jugie  op.  c.  117  urm. 

Biserica  ortodoxă,  este  în  stare  să  explice  şi  să  justifice  varietatea 
de  procedură  a  Bisericilor  ortodoxe  faţă  de  botezurile  în  apă 
şi  în  Sf.  Treime  din  afară  de  ea. 

3.  CONCLUZIA. 

Astfel,  în  baza  acestei  teorii,  că  botezurile  în  apă  şi  în 
numele  Sf.  Treimi  din  afară  de  Biserică  sunt  după  natură  valide, 
dar  actualizarea  Harului  din  ele  se  realizează  numai  dacă  şi 
când  vrea  Biserica  ortodoxă,  —  dar  şi  în  baza  teoriei  economiei 
care  încă  se  vrea  limitată  numai  Ia  botezurile  în  apă  şi  în  nu¬ 
mele  Sf.  Treimi  —  Biserica  ortodoxă  poate  azi  să  unifice  atitu¬ 
dinea  sa  faţă  de  botezurile  străine,  dacă  interesele  ei  o  cer, 
după  aceleaşi  criterii  pe  cari  le-au  stabilit  şi  sinoadele  ecu¬ 
menice:  să  primească  în  sânul  său  fără  botez  pe  toţi  membrii 
ereziilor  cari  au  fost  botezaţi  în  apă  şi  în  numele  Sf.  Treimi  (e 
şi  condiţia  pusă  de  Mântuitorul);  dintre  aceştia  să  fie  unşi  cu 
Sf.  Mir  aceia  cari  n’au  primit  încă  această  Sf.  Taină,  fie  din 
motive  de  vrâstă  (catolici  tineri),  fie  pentrucă  n’au  Taina  mirului 
şi  a  preoţiei.  Ceilalţi  să  dea  numai  o  mărturisire  scrisă  de  cre¬ 
dinţă.  Adecă:  a)  vor  îi  botezaţi  cei  cari  au  un  botez  spiritual 
şi  antitrinitar;  b)  vor  fi  numai  miruiţi  ceice  n’au  fost  năruiţi  sau 
n’au  Mirul  şi  preoţia  ca  Taină ;  c)  vor  fi  primiţi  cu  libelos  pisteos 
cei  cari  au  botezul  material-trinitar,  au  fost  miruiţi  şi  au  Mirul, 
şi  preoţia  ca  Taină. 

Cam  aceasta  şi  este  practica  actuală  în  toate  Bisericile  orto¬ 
doxe,  afară  de  cea  greacă.  De  aceea  ne  era  teamă  până  acum  că 
viitorul  prosinod  se  va  lovi  în  voinţa  sa  de  unificare  a  acestei 
practici,  de  rezistenţa  Bisericii  greceşti.  Iată  însă  că  mitropolitul 
Calcedonului  Agatanghel,  încredinţat  de  Prea  Fericitul  patriarh 
al  Constantinopolului  să  studieze  această  temă  tot  în  vederea 
prosinodului,  ajunge  la  aceeaş  concluzie  (vezi  art.  cit.)  Avem,, 
de  aceea,  toată  speranţa,  că  prosinodul  ecumenic  va  putea  solu¬ 
ţiona  chestiunea  aceasta  în  sensul  de  mai  sus. 

Dr.  D.  STĂNILOAE. 


(9G) 

Simon  Frank:  GEST  ALT  UND  FREIHEIT  IN  DER  GRIECH1- 
SCHEN  ORTHODOXIE.  (în  volumul :  Protestantismus  alsKritik  und 
Gestaitung,  herausgegeben  von  Paul  Tillich.  Zweites  Buch  des 
Kairos-Kreises.  Darmstadt  1929.  Otto  Reichl). 

Filosoful  rus,  Simon  Frank,  este  cunoscut  lumii  occidentale 
prin  broşura  „Die  russische  Weltanschauung"  şi  prin  studiile 
publicate  în  revista  germană  de  filosofia  culturii,  „Logos",  în 
cari  şi-a  rezumat  principiile  de  teoria  cunoaşterii  expuse  în 
ruseşte.  —  Consideraţiile  pe  cari  le  face  el  pe  marginea  orto¬ 
doxismului  sunt  destul  de  interesante  pentru  cine  doreşte  să 
pătrundă  viziunea  filosofică  dela  baza  acestuia,  precum  şi  con¬ 
ţinutul  interior  şi  specific  al  unei  doctrine  şi  al  unei  confesiuni, 
conţinut  ce  nu  se  revelează  decât  unei  perspective  filosofice. 

Una  din  particularităţile  istorice  ale  Bisericii  ortodoxe 
este  de  a  nu  avea  o  teologie  sancţionată  în  mod  bisericesc. 
Aceasta  din  cauza  predominării  elementului  mistic-religios.  Mai 
mult:  In  creştinismul  ortodox  nu  există  nici  o  doctrină  sancţionată 
prin  Biserică  despre  esenţa  Bisericii  însăşi.  De  aici  derivă  faptul 
absenţii  unei  instanţe  empirice,  care  să  constitue  şi  să  decreteze 
hotărârea  imuabilă  în  chestiuni  de  controverse.  S’a  afirmat  că 
pentru  ortodoxism,  consiliile  ecumenice  sunt  echivalentul  papei 
din  concepţia  catolică.  Frank  respinge  această  afirmaţie,  arătând 
că  instanţa  autoritativă  cea  mai  înaltă  a  bisericii  ortodoxe  o 
alcătueşte  „opinia  publică" 1 ;  infailibil  este  numai  corpul  Bisericii, 
unitatea  supratemporală  a  Bisericii.  Orice  expresie  temporală 
şi  determinată  îşi  pierde  caracterul  de  infailibilitate.  —  Ideia  de 
libertate  în  ortodoxism  n’o  putem  preciza  decât  în  raport  cu 
ideia  de  libertate  în  catolicism  şi  protestantism.  In  catolicism 
alcătuirea  supraindividuală,  organizaţia  obiectivă  asimilează 
individul  unei  totalităţi  transcendente  lui.  Această  asimilare  nu 
este  una  organică,  ci  este  o  înglobare  exterioară,  care  anihi¬ 
lează  libertatea  interioară  a  individului.  O  totalitate  abstractă 
şi  omogenă  produce  o  sărăcire  a  conţinutului  bogat  al  indivi¬ 
dualităţii.  In  protestantism,  libertatea  individuală  primează ; 
alcătuirile  supraindividuale  şi  obiective  sunt  reduse  la  inconsi¬ 
stenţa  şi  exteriorizate  faţă  de  un  fond  subiectiv  de  viaţă.  Orto¬ 
doxismul  realizează  libertatea  în  sinteza  individualului  cu  gene¬ 
ralul,  în  unitatea  substanţială  şi  internă  cu  rădăcina  ontologică 
a  firii.  In  ontologismul  concepţiei  ortodoxe,  valoare  şi  existenţă 
nu  constituesc  o  dualitate  ireductibilă  ca  în  concepţiile  idealis- 

1  Nu.  Cea  mai  înaltă  autoritate  în  domeniul  precizării  şi  propove- 
dtiirii  a  doctrinei  orfoioxa  există:  este  Sinodul  ecumenic.  N.  R- 

inului  axiologic,  ci  ele  sunt  identice.  Adevărul  şi  mântuirea 
sunt  identice  cu  existenţa  adevărată.  Pentru  filosofia  idealistă 
a  occidentului,  tendinţa,  năzuinţa  în  spre  valoare  sau  în  spre 
Dumnezeu  este  esenţială ;  pentru  ontologismul  ortodox,  existenţa,, 
fiinţarea  în  Dumnezeu,  constitue  singura  posibilitate  de  realizare. 
Omul  considerat  în  separaţia  Iui  de  Dumnezeu,  în  izolarea  faţă 
de  rădăcina  şi  structura  ontologică  a  existenţii  —  n’are  nici 
un  sens  şi  nici  o  valoare.  (Din  acest  motiv  o  antropologie 
pură  este  imposibilă  in  cadrul  religiei).  Numai  în  accesul  divi¬ 
nităţii  şi  în  relaţie  cu  ea  se  realizează  omul.  „Der  Begrifî  Mensch 
ist  der  Begrifî  eines  Wesens,  das  von  vornherein  schon  in 
Beziehung  zu  Gott  gedacht  wird“.  (p.  337).  Omul  izolat,  fără 
participaţie  vie  şi  interioară  la  realitatea  ontologică,  este  o 
existenţă  suspendată,  lipsită  de  o  finalitate  transcendentă.  Indi¬ 
vidualitatea  în  sensul  religios-ontologic  prin  încadrarea  în  uni¬ 
tatea  Bisericii,  nu-şi  pierde  nimic  din  forţele  ei,  ci  câştigă  în 
intensitate.  Frank  citează  cuvintele  filosofului  Komiakov :  „Bise¬ 
rica  —  înţelegând  şi  pe  apostoli  şi  însuşi  pe  Hristos  —  nu  este 
pentru  ortodox  o  autoritate  exterioară,  ci  viata  sa“. 

Ortodoxul  adaugă  interiorităţii  protestantului  unitatea  Bise¬ 
ricii,  menţinând  astfel  un  echilibru  de  viaţă  lăuntrică. 

Pentru  intimitatea  vie  în  care  trăeşte  ortodoxul  cu  reali¬ 
tatea  transcendentă,  este  explicabilă  absenţa  unei  problematice 
deosebite  a  raportului  dintre  graţie  şi  libertate.  Dacă  această 
problematică  a  luat  o  atât  de  bogată  desvoltare  în  apus,  aceasta 
provine  din  dualismul  şi  încordarea  dintre  om  şi  divinitate, 
încordare  care  în  catolicism  a  luat  un  aspect  tragic,  rezultat 
din  faptele  imposibilităţii  de  a  te  apropia  intim  de  divinitate.  In 
ontologismul  ortodox  nu  există  tragicul  inaccesibilităţii  lui 
Dumnezeu.  EMIL  E.  CIORAN. 

* 

Prof.  Dr.  Nicolae  lerchilâ,  TÂLCUIREA  SFINTEI  LI¬ 
TURGHII.  Sibiu,  1931.  Edit.  Asoc.  clerului  „A.  Şaguna".  Pag. 
80  (format  mic).  Preţul  Lei  15. 

Nu  odată  s’a  constatat  cu  o  justificativă  durere  sufletească 
adevărul,  că  bisericile  noastre  (şi  ale  altora,  fireşte,  la  fel)  nu 
mai  sunt  pline  la  slujbele  dumnezeeşti,  ca  altădată,  ca  înainte 
de  răsboiu.  Nici  la  sfânta  Liturghie  din  Dumineci  şi  sărbători 
nu  mai  vin  credincioşii  în  număr  aşa  de  mare  şi  cu  acea  sete 
religioasă,  care  era  podoaba  cea  mai  scumpă  a  sufletului  ro¬ 
mânesc,  pe  vremuri. 

Fenomenul  e  explicabil.  El  e  rezultatul  turmentării  sufle¬ 
teşti  şi  a  crizei  religioase  care  bântue  în  toate  epocile  post¬ 
belice.  Nu  e  deci  un  fenomen  cu  caracter  de  statornicie.  El 
poartă  mai  mult  nota  efemerului.  Asta  trebue  să  ne  bucure. 
Şi  să  ne  stârnească  râvna  de  a  lucra  fără  zăbavă  pentru  reve¬ 
nirea  la  normal,  pentru  readucerea  credincioşilor  noştri  la  biserică. 
Prin  săvârşirea  conştienţioasă,  sinceră,  caldă  şi  frumoasă  a  sfin¬ 
telor  slujbe  şi  prin  tâlcuirea  lor  pe  înţelesul  norodului. 

începutul  s’a  făcut.  Părintele  Dr.  N.  Terchilă,  profesor  la 
Academia  teologică  din  Sibiu,  a  tălmăcit  sfânta  Liturghie  într’o 
broşură,  care  tipărită  în  admirabile  condiţii  tehnice  poate  fi 
accesibilă  oricărui  credincios,  căci  nu  costă  decât  15  Lei.  Da¬ 
toria  preoţilor  şi  a  cateheţilor  este  să  mijlocească  cea  mai  largă 
răspândire  a  acestei  broşuri  menite  să  povăţuiască  pe  credin¬ 
cioşi  (mici  şi  mari  deopotrivă)  să  se  apropie  de  „Păharul  Dom¬ 
nului"  spre  mântuirea  lor  sufletească. 

Broşura  se  poate  comanda  dela  Asociaţia  clerului  A. 
Şaguna,  Sibiu. 

* 

/.  Mateiu,  POLITICA  BISERICEASCĂ  A  STATULUI  ROMÂ¬ 
NESC.  Sibiu  1931.  Pag.  215.  Lei  60. 

Anumite  acte  şi  declaraţii  ale  unor  bărbaţi  de  Stat  (?)  din 
ultimele  guvernări  au  fost  de  aşa  natură,  încât  au  pus  pe  gânduri 
pe  credincioşii  de  elită,  cari  se  interesează  de  bunul  mers  al 
viefii  bisericeşti  şi  de  vigoarea  morală  a  României  mari.  Din 
aceste  acte  şi  declaraţii  unii  credincioşi  au  tras  justificata 
concluzie,  că  guvernele  ţării  (vorbim  de  ultimele  trei)  nu-şi 
mai  dau  seamă  de  covârşitoarea  importanţă  a  cultelor  in  viaţa 
de  Stat;  de  aceea  cultele  nici  nu  sunt  preţuite  şi  sprijinite  de 
către  Stat,  după  cuviinţă.  Ba  mai  mult:  ultimele  legiuiri 
[Concordatul,  Legea  pentru  regimul  cultelor  şi  interminabilele 
amputări  la  Bugetul  Bisericilor)  par  a  ţinti  să  stânjenească  dea- 
dreptul  binefăcătoarea  operă  ce  sunt  chemate  s'o  săvârşiască 
diferitele  culte  în  viaţa  statului  —  şi  în  special  cultul  ortodox. 

Dl  I.  Mateiu  şi-a  luat  sarcina  să  arete  greşelile  politice  ce 
s’au  săvârşit  în  această  privinţă  în  ultimii  ani  şi  să  atragă  atenţia 
factorilor  de  conducere  a  statului,  că  o  politică  bisericească 
înţeleaptă  este  necesară  nu  numai  în  interesul  normalei  desvoltări 
a  cultelor,  ci  şi  în  interesul  sănătăţii  morale  a  Statului.  Căci 
nu  există  o  mai  temeinică  garanţie  a  sănătăţii  morale  a  Statului, 
decât  cultele  şi  mai  ales  Biserica  ortodoxă. 

In  documentatul  său  studiu  dl  I.  Mateiu  cere  o  legiferare 
politică  bisericească  în  cadrul  prevederilor  constituţionale  (fiindcă 
unele  din  actualele  legi  —  Concordatul  si  Legea  pentru  regimul 
cultelor  —  nesocotesc  aceste  prevederi)  în  credinţa,  că  numai 
în  felul  acesta  se  va  putea  crea  acele  raporturi  normale  între 
culte  pe  de-o  parte  —  şi  'ntre  acestea  şi  Stat  pe  de  alta,  din 
cari  vor  izvorî  toate  binecuvântările  pentru  viaţa  obştească. 

Cartea  diui  I.  Mateiu  este  într’adevăr  un  preţios  Vade-mecum 
al  politicei  bisericeşti,  nu  numai  pentru  oamenii  cu  răspunderi 
mai  înalte  în  organismul  vieţii  de  Stat,  ci  şi  pentru  credincioşii 
conştienţi  şi  organic  legaţi  de  soartea  instituţiei  sacre,  care  este 
Biserica. 

Nu  este  primul  caz,  când  dl  I.  Mateiu  aduce  prin  scrisul  său 
documentat  şi  limpede  atât  de  preţioase  servicii  Bisericii,  naţiei 
şi  Statului  căruia-i  slujeşte.  N.  COLAN. 

EXTERNĂ. 


HOTĂRÂRILE  SINODULUI  BISERICII  ORTODOXE  ELENE. 
După  mai  multe  şedinţe  în  cari  au  avut  Ioc  discuţii  agitate,  si¬ 
nodul  Bisericii  ortodoxe  elene  şi-a  terminat  lucrările  Sâmbătă 
în  31  Oct.  a.  c.  Problemele  mai  de  seamă  asupra  cărora  s’a 
discutat  şi  s’au  luat  hotărâri  sunt  următoarele :  Pregătirea  pro- 
sinodului  ecumenic  ortodox  care  se  va  ţinea  la  primăvară  în 
muntele  Atos.  Ca  reprezentanţi  ai  Bisericii  ortodoxe  elene  în 
acest  prosinod  s’au  ales  mitropoliţii  Tesalonicului  şi  Navpactiei 
şi  ca  ajutători  ai  acestora  profesorul  facultăţii  teol.  din  Atena 
Hristu  Ândrutsos  şi  teologul  predicator  Trembelas. 

S’a  discutat  apoi  problema  vieţii  călugăreşti  în  zilele  noa¬ 
stre.  Pentru  îmbunătăţirea  şi  înălţarea  acestei  vieţi  s’au  adus 
mai  multe  hotărâri,  ca  de  exemplu:  Introducerea  tipografiilor 
bisericeşti  în  mănăstiri,  întemeierea  şcoalelor  de  agricultură  şi 
apicultura  cu  scopul  precis  de  a  instrui  pe  călugării  fără  carte 
în  deprinderea  acestor  îndeletniciri.  Se  condamnă  viaţa  călu¬ 
gărească  trăită  de  indivizi  în  afară  de  mănăstiri.  De  aceea,  în 
viitor  se  vor  lua  măsuri  pentru  îndreptarea  răului.  Se  pretinde 
de  aici  înainte  observarea  canoanelor  şi  se  obligă  ca  toţi  cei 
ce  vor  să  devină  călugări  să  facă  mai  întâi  trei  ani  de  pregă¬ 
tire  pentru  intrarea  în  cinul  monahal.  In  special  se  va  lucra  în 
viitor  pentru  înălţarea  vieţii  morale  şi  intelectuale  a  călugărilor. 

Ceeace  a  preocupat  apoi  în  măsură  mai  mare  sinodul  a 
fost  problema  misiunii  interne  a  Bisericii.  Societatea  de  astăzi 
expusă  atâtor  crize  cade  uşor  victimă  propagandei  străine  şi 
îndeosebi  curentului  comunist,  care  a  început  să  prindă  rădăcini 
în  Grecia. 


Biserica  socoteşte  că  e  datoria  ei  să  facă  tot  ceeace  poate 
pentru  stăvilirea  răului.  Pentru  combaterea  curentelor  subversive 
şi  intensificarea  activităţii  misionare  interne  s’a  instituit,  din 
sinul  sinodului,  o  comisie  compusă  din  patru  arhierei,  cari  vor 
rămânea  timp  mai  îndelungat  în  Atena,  pentru  a  studia  toate 
mijloacele  şi  a  lua  toate  măsurile  de  îndreptare.  Faţă  de  această 
.problemă  guvernul  prin  reprezentanţii  săi  a  arătat  cel  mai  mare 
interes.  A  promis  Bisericii  tot  ajutorul  moral  şi  material  pe  care 
îl  reclamă  o  activitate  vie  şi  folositoare.  Cărţi  de  propagandă 
creştină  ortodoxă,  reviste,  ziare  şi  alte  lucruri  se  vor  pune  la 
^dispoziţie  Bisericii  pentru  îndeplinirea  hotărârilor  luate. 

Biserica  ortodoxă  elenă  vrea  cu  tot  dinadinsul  să  înceapă 
o  viaţă  mai  bogată  în  fapte  şi  rezultate  creştine.  Pentru  noi 
ceice  avem  acelaş  ideal  şi  aceeaş  credinţă,  hotărârile  şi  năzu¬ 
inţele  Bisericii  ortodoxe  elene  sunt  o  bucurie.  pr.  s.  CÂNDEA. ' 

INTERNĂ. 

ASOCIAŢIA  CLERULUI  „A.  ŞAGUNA“  şi-a  făcut  o  fru¬ 
moasă  tradiţie  din  sărbătorirea  după  cuviinţă  a  marilor  momente 
din  istoria  bisericească  şi  naţională  a  neamului.  Credincioasă 
acestei  tradiţii,  ea  nu  şi-a  uitat  nici  anul  acesta  de  datoria  sa. 
In  mijlocul  mizeriei  materiale  în  care  se  zbate  şi'n  mijlocul  umi¬ 
lirilor  de  care  o  învredniceşte  recenta  cârmuire  a  „ritmului  nou* 
cu  emblema  celor  trei  stele  misterioase,  preoţimea  ortodoxă  din 
cuprinsul  Mitropoliei  Ardealului  şi-a  găsit  în  suflet  suficientă 
energie  şi  seninătate  pentru  a  comemora  la  congresul  său  ţinut 
la  Alba-Iulia  în  zilele  de  24  şi  25  Noemvrie  a.  c.,  jumătatea  de 
mileniu  împlinită  dela  sinodul  ecumenic  efesin  (431),  170  de  ani 
dela  mucenicia  călugărului  Sofronie  din  Cioara,  şi  60  de  ani  de 
rodnică  viaţă  ai  marelui  cărturar  şi  dascăl  Nicolae  Iorga. 

Congresul  dela  Alba-Iulia  a  fost  onorat  de  prezenţa  I.  P. 
S.  Mitropolit  Nicolae,  înţeleptul  şi  neobositul  patron  al  Asocia¬ 
ţiei,  a  P.  S.  Episcop  I.  Stroia,  a  I.  P.  C.  S.  Arhim.  Scriban,  a 
dlui  col.  T.  Voinescu  prefectul  judeţului,  Dr.  Danii  Tecău,  pri¬ 
marul  oraşului,  a  d-lui  T.  Popescu  (din  partea  Societăţii  naţio¬ 
nale  a  femeilor  ortodoxe),  a  dlui  M.  Ienciu  (din  partea  Mini¬ 
sterului  Instrucţiunii  şi  Cultelor)  a  Pr.  A.  Comăna  (din  partea  Asoc. 
generale  a  clerului),  şi  a  altor  personalităţi  de  suprafaţă  din 
viaţa  noastră  bisericească  şi  culturală.  Preoţimea  încă  a  parti¬ 
cipat  in  număr  impunător. 

La  slujba  sf.  Liturghii  din  dimineaţa  zilei  prime  a  con¬ 
gresului  a  pontificat  şi  predicat  însuşi  1.  P.  S.  Mitropolit  Nicolae. 

Congresul  a  fost  deschis  la  ora  12  în  sala  „Caragiale",  de 
preşedintele  Asociaţiei  Dr.  Gh.  Ciuhandu,  care  intr’un  impresio¬ 
nant  discurs  a  arătat  rostul  comemorativ-mi sionar  al  congresului, 
sublimând  în  treacăt  şi  marile  învăţăminte  ce  se  desprind  din 
momentele  sărbătorite. 

A  urmat  la  cuvânt  I.  P.  S.  Mitropolit  Nicolae,  care  într’o 
strălucită  cuvântare  a  arătat  importanţa  congresului  proiectând 
lumină  deplină  asupra  căilor  pe  care  trebue  să  meargă  preo¬ 
ţimea  noastră  în  lupta  pentru  justele  ei  revendicări  şi  pentru 
buna  povăţuire  a  poporului  credincios. 

Însufleţite  cuvinte  de  urare  au  rostit  apoi  reprezentanţii- 
autorităţilor  şi  ai  diferitelor  societăţi  culturale  şi  bisericeşti. 

La  sfârşitul  şedinţei  s’au  trimis  telegrame  omagiale  M.  S. 
Regelui  şi  dlui  prof.  N.  Iorga. 

ii  In  şedinţa  de  după  masă  prot.  I.  Duma-Petroşani  face 
eipgiul  marelui  învăţat  N.  Iorga,  pe  care,  cu  prilejul  celor  60 
de  ani  de  viaţa  pusă  în  slujba  neamului  îl  sărbătoreşte  toată 
suflarea  românească ;  iar  preotul  P.  Borzea  îşi  citeşte  documen¬ 
tatul  său  referat  asupra  revendicărilor  morale  şi  materiale  ale 
Bisericii  neamului,  propunând  următoarea  moţiune  pe  care  con¬ 
gresul  o  primeşte  cu  aclamaţii: 

1.  Preoţimea  Bisericii  Neamului  din  cuprinsul  Mitropoliei 
ardelene,  întrunită  în  Congres ,  in  cetatea  stăruinţelor  lui  Mihatu 
Viteazul,  adânc  convinsă  de  devotamentul  înaltului  guvern  şi 
de  speciala  bunăvoinţă  a  celui  mai  ilustru  reprezentant  al  na- 
iţiuhti  române,  profesorul  Ntcolae  Iorga,  care  ca  preşedinte  de 
^ Consiliu  şt  Ministru  al  Instrucţiunii  publice  şi  Culte  conduce  statul 
"în  'cele  mai  grele  împrejurări,  nu  numai  speciale  româneşti  ct 
;  mondiale ,  întemeiată  pe  credinţa  nestrămutată  a  însemnătăţii 
şale  ca  factor  integral  organic  ai  fiinţării  şi  izbăvirii  creşti¬ 
nescului  neam  românesc,  cheamă  băgarea  de  seamă  a  înalţilor 
diriguitori,  ori  cât  de  luminaţi  dar  vremelnici,  spre  a  nu  pierde 
din  vedere  vrednicul  sprijin,  pe  care  numai  această  preoţime 
cu  Biserica  şi  religia  acestui  pământ,  păstrătoarea  de  totdeauna 
■a  datinilor  şi  etnicului  nostru  îl  poate  îmbla,  ca  singură  co¬ 
rabie  de  salvare  în  vremi  de  clătinări  speciale  şi  generale. 

Această  preoţime  jertfitoare  chiamă  această  băgare  de 
seamă  a  diriguitorilor  politici,  mai  cu  deosebire  asupra  semni¬ 
ficativei  stări  de  spirit,  că  azi  în  ţara  noastră  nu  lipseşte 
pânea,  ci  respectul  pentru  cuvântul  lui  Dumnezeu  şi  pentru  pro - 
poveduttoarea  acestui  cuvânt .  Biserica  neamului.  De  aceea  con¬ 
ştientă  de  ceasul  greu  prin  care  trece  ţara,  ridică  cel  mai  stă¬ 
ruitor  glas  împotriva  jignirilor  şi  nedreptăţilor  cu  cari  este 
tratată. 

Congresul  autorizează  Comitetul  să  se  adreseze  guvernului 
pe  cale  de  memorii  utilizând  materialul  care  îl  avem,  precum 
şi  alte  împrejurări  potrivite  scopului  nostru. 

Autorizează  Comitetul  a  se  referi  in  memoriul  său  în  spe¬ 
cial  la  armonizarea  salariilor  funcţionarilor  publici  anunţată 
prin  Mesagiul  regal,  ca  preoţime  a  să  fie  încadrată  în  confor¬ 
mitate  cu  rostul  social  ce-i  are  în  viaţa  neamului,  înlăturându-se 
odată  pentru  totdeauna  nedreptatea  jignitoare  în  care  a  fost 
ţinută  până  azi  în  baza  legilor  de  tristă  amintire  ale  Statului 
maghiar.  Iar  căi  priveşte  curba  de  I2afl}  prin  care  suntem  puşi 
în  inferioritate  faţă  de  toate  celelalte  categorii  de  slujbaşi,  să 
fie  înlăturată  prin  înscrierea  sumei  corespunzătoare  în  bugetul 
anului  viitor,  dupâce  legea  votată  în  Iulie  a.  c.  pentru  repa¬ 
rarea  acestei  nedreptăţi,  nu  s’a  aplicat  din  lipsă  de  bani. 

Totodată  se  autorizează  Comitetul  central  a  recerca  Mi¬ 
nisterul  Instrucţiunii  publice  şi  al  Cultelor,  ca  şâ  curme  nedrep- 

tatea  în  care  se  ţin  cântăreţii  Bisericii  ardelene,  şi  sâ  se  înca¬ 
dreze  în  bugetul  Statului  pentru  o  salarizare  în  conformitate  cu 
cântăreţii  Bisericeşti  din  vechea  Românie. 

2,  Având  în  vedere  situaţia  escepţională  a  Românilor  din 
Săcuime  şi  interesul  naţional  ca  ei  să  fie  păstoriţi  cât  mai  cu 
grife ;  având  în  vedere  micimea  şi  sărăcia  parohiilor  din  această 
regiune  ca  şi  din  regiunea  Munţilor  Apuseni;  şi  având  in  ve¬ 
dere  mizeria  materială  şi  greutăţile  speciale  de  păstorire  a  pre¬ 
oţilor  din  aceste  regiuni ,  Onoratul  Guvern  este  rugat  insistent 
sâ  binevoiască  a  lua  în  buget  o  sumă  corespunzătoare  pentru 
ajutorarea  acestor  preoţi  prtntr'un  spor  de  salar,  care  li  s’a  mai 
dat  şi  altădată. 

Seara  congresiştii  s’au  întrunit  la  festivalul  religios  din  ca¬ 
tedrala  încoronării,  unde  păr.  Dr.  Gh.  Ciuhandu,  preşedintele 
Asociaţiei  a  ţinut  o  luminată  conferinţă  despre  mucenicii  orto¬ 
doxiei  româneşti  din  veacul  al  optsprezecelea,  iar  corul  paro¬ 
hiei  din  A.-Iulia,  sub  conducerea  harnicului  protopop  A.  Baba, 
a  executat,  emoţionant,  câteva  cântări  religioase. 

A  doua  zi  dimineaţa,  congresul  discută  referatul  păr.  cons. 
eparh.  Dr.  Sebastian  Stanca-Cluj  asupra  înfiinţării  fondului  de 
ajutorare  a  preoţimii.  Congresul  hotăreşte  înfiinţarea  acestui 
fond  în  fiecare  eparhie.  Cotizaţiile  membrilor  (toţi  preoţii)  vor 
fi  de  100  Lei  lunar.  Ajutorul  ce-1  va  da  fondul  urmaşilor  preo¬ 
ţilor  decedaţi  va  fi  de  Lei  50.000,  plus  taxele  solvite. 

După  referatul  părintelui  I.  Bânda-Roşia,  asupra  raportului 
dintre  Asociaţia  clerului  „A.  Şaguna“  şi  Asociaţia  generală  a 
clerului,  congresul  exprimă  desiaeratul  federalizării  tuturor  so¬ 
cietăţilor  preoţeşti  într’o  asociaţie  generală,  care  să  fie  expresia 
fidelă  a  întregului  cler  ortodox  român  din  România-Mare. 

După  masă  congresiştii,  în  frunte  cu  I.  P.  S.  Mitropolit  au 
făcut  un  pelerinaj  la  mănăstirea  din  Cioara.  La  serviciul  divin 
din  biserica  parohială  au  asistat  şi  credincioşii  din  fruntaşa 
obşte  creştinească  păstorită  de  harnicul  preot  C.  Oancea.  Au 
vorbit  înălţător  I.  P.  S.  Sa  Mitropolitul  Nicolae,  păr.  preşedinte 
Dr.  Ciuhandu  şi  preotul  local.  Asociaţia  a  lăsat  la  biserică  o 
Sf.  Evanghelie,  în  amintirea  pelerinajului  la  mănăstirea  călugă- 
rului-mucenic  Sofronie. 

In  felul  acesta  congresul  dela  A.-Iulia  s’a  terminat  într’o 
atmosferă  pe  cât  de  religioasă  pe  atât  de  impresionantă. 

* 

CONGRESUL  ASOCIAŢIEI  GENERALE  A  CLERULUI,  s’a 
ţinut  la  Bucureşti  în  luna  Noemvrie,  cu  participarea  unui  remar¬ 
cabil  număr  de  ierarhi,  în  frunte  cu  Prea  Fericitul  Patriarh  Miron. 
S’au  discutat  revendicările  juste  ale  Bisericii  noastre  şi  ale  slu¬ 
jitorilor  ei  şi’n  concluzie  s'a  cerut  dela  Stat  un  tratament  mai 


454 


REVISTA  TEOLOGICA 


demn  şi  mai  drept  faţa  de  instituţia  sacră,  cea  mai  puternică 
pavăză  a  rânduielii  sociale  şi  a  sănătăţii  sufleteşti  a  poporului 
nostru. 

Congresiştii  au  avut  prilejul  fericit  de  a  asculta  şi  două 
luminate  conferinţe.  Una  —  despre  învăţământul  religios  fn 
şcoalele  primare  —  datorită  părintelui  diacon  şi  profesor  uni¬ 
versitar  Haralambie  Rovenţa,  iar  alta  —  datorită  părintelui  pro¬ 
fesor  universitar  V.  Iordăchescu. 

Din  cronicile  ce  s’au  scris  în  presă  despre  acest  congres 
se  desprinde  constatarea  îmbucurătoare  că  „Asociaţia  generală 
a  clerului"  e  pe  drumul  bun  al  adevăratelor  sale  rosturi. 

NECULCE. 

NOTE  ŞI  INFORMAŢII. 

BUGETUL  Statului  a  fost  votat  de  Parlament.  In  mijlocul 
mizeriei  în  care  a  fost  adusă  preoţim  ea  pe  urina  ne  achitării  sa¬ 
lariilor  şi  pe  urma  nenumăratelor  curbe  cu  cari  au  iost  ciopâr¬ 
tite  aceste  salarii,  slujitorii  altarelor  noastre  au  totuşi  o  satisfacţie : 
La  împărţirea  ajutoarelor  materiale  acordate  de  stat  diferitelor 
culte  din  România  s’a  aplicat  principiul  proporţionalitâţii.  Un 
principiu  just,  înscris  şi  în  constituţie,  dar  nesocotit  până  astăzi, 
în  paguba  cultului  ortodox. 

Lupta  noastră  dusa  dc  ani  de  zile  cu  tenacitate,  a  fost 
încununată  cu  izbândă.  Ştim  :  minorităţile  religioase,  obicinuite 
cu  tratamentul  de  favoare,  vor  ţipa  —  ameninţând  cu  Societatea 
Naţiunilor,  cu  papa,  cu  revoluţia . . .  Îndeosebi  fraţii  noştri  uniţi, 
cari  nu  vor  mai  primi  dela  stat  salarii  pentru  parohii  fără  cre¬ 
dincioşi,  pentru  protopopi  cu  trei  parohii,  pentru  10  canonici  la 
un  „capitlu"  şi  pentru  alte  necesităţi  inventate.  Să  le  fie  de 
bine.  Guvernul  să  nu  se  sinchisească,  ci  să  aplice  pur  şi  simplu 
constituţia.  După  aproape  zece  ani  de  zile  —  ar  fi  şi  vremea. 
Chiar  dacă  s’ar  frânge  şi  câteva  cârji  episcopale.  Pentrucă  — 
în  definitiv  —  dreptatea  este  mai  sfântă  decât  o  cârje  epis¬ 
copală. 

LUMEA  catolică  este  foarte  revoltată  pentru  foarte  puţin 
arhiereasca  faptă  a  nunţiului  papal  din  Cehoslovacia,  Ciriaci, 
care  silise  astăvară  pe  octogenarul  şi  venerabilul  arhiepiscop 
din  Praga,  Kordac,  să  demisioneze  din  înalta  sa  funcţie  ecle- 
siastică. 

Intr’adevâr  cazul  e  revoltător,  cu  toate  că  nu  este  unic  în 
biserica  romană. 

Nunţiul  Ciriaci  locuia  in  acclaş  palat  cu  arhiepiscopul 
Kordac.  Asta-1  jena  pe  trimisul  diplomatic  al  Vaticanului.  De 
aceea  nu  s’a  sfiit  să  constrângă  pe  preoţi  sâ-i  adune  parale 
dela  credincioşi  pentru  cumpărarea  unui  palat.  Preoţii  au  făcut 
ce-au  făcut  şi  au  adunat  paralele  necesare,  cumpărând  pe  seama 
nunţiului  două  palate :  unul  la  Praga  şi  altal  la  Karlsbad  şi  îm- 
podohindu-le  cu  tot  ce  se  poate  realiza  ca  lux  interior.  Şi  asta 
într’o  vreme  de  cea  mai  cruntă  mizerie  economică. 

Se  vede  că  arhiepiscopul  Kordac  nu  s’a  dovedit  destul  de 
zelos  întru  adunarea  de  parale,  căci  a  fost  silii  să-şi  iscălească 

demisia.  Ceeace  a  scandalizat  nu  numai  lumea  catolică  din 
Cehoslovacia,  ci  şi  din  Germania.  Ecourile  acestui  scandal  se 
pot  citi  în  revista  catolică  germană  „Hochland"  (Nr.  pe  Oct. 
a.  c.)  şi’n  revista  protestantă  „Die  Cbristliche  Welt"  (Nr.  22  a. 
c.).  In  aceasta  din  urmă  „un  preot  catolic"  scrie,  plin  de  des- 
nădejde,  între  altele:  „Ab  omnibus  Nuntiis  Apostolicis  —  a 
Curia  Romana  —  libera  nos  Domine!"  (Scapă-ne,  Doamne,  de 
toţi  nunţii  apostolici  —  de  curia  romană!). 

* 

AGRU-1  fraţilor  noştri  uniţi  şi-a  ţinut  de  curând  congresul 
la  Orade.  Congresul  n’a  rămas  fără  ecou  în  opinia  publică. 
Presa  a  avut  prilejul  să  comenteze  unele  declaraţii  foarte  răs- 
boinice  ale  oratorilor  eclesiastici,  cari  au  ameninţat  că  dacă 
guvernul  nu  satisface  revendicările  (?)  Bisericii  unite,  slujitorii 
ei  vor  trece  la  acţiuni  subversive  îndreptate  împotriva  Statului 
român.  Ameninţările  au  produs  o  firească  tulburare  în  presa 
românească.  Mai  ales  că  nu  s’a  găsit  în  congres  un  singur 
ierarh,  care  să  fi  avut  prudenţa  de  a  tempera  entuziasmul  revo¬ 
luţionar  al  subalternilor  săi. 

Numai  pe  noi  nu  ne-au  surprins  aceste  declaraţii  amenin¬ 
ţătoare.  Pentrucă  ele  se  încadrează  perfect  în  tradiţia  bisericii 
„naţionale"  a  credincioşilor  întruniţi  la  Orade.  Biserica  unită 
este  mai  legată  de  Statul  papei  decât  de  Statul  român.  Şi 
congresul  AGRU-lui  nu  este  primul  caz,  din  care  românul  cu 
judecată  limpede  să  fi  putut  citi  acest  paradoxal  adevăr. 

* 

LA  încheierea  revistei  aflăm  —  nu  fără  o  justificată  satis¬ 
facţie  —  că  Ia  ordinul  autorităţilor  mai  înalte  capela  ortodoxă 
din  Sărăsău  a  fost  reaşezată  în  localul  şcoalei,  din  care  fana¬ 
tismul  uniaţilor  intoleranţi  o  aruncaseră  pe  drumuri.  Ceeacc  în¬ 
semnează  că  protestul  unanim  a!  celorce  mai  cred  în  dreptate 
împotriva  sacrilegiului  dela  Sărăsău  a  fost  încununat  cu  izbânda 
dreptăţii,  Asta-i  frumos.  Decât  satisfacţia  nu  e  suficientă.  Vino¬ 
vaţii  sacrilegiului  trebuesc  pedepsiţi  în  mod  exemplar.  Numai 
astfel  cazul  dela  Sărăsău  va  oferi  o  lecţie  pentru  toţi  ceice  în 
viitor  s’ar  mai  încumeta  să-şi  spurce  sufletul  şi  manile  cu  fapte 
ca  cele  puse  la  cale  de  prefectul  uniat  Flaviu  .Turca. 

* 

FĂCÂND  cronica  recentului  congres  al  Asociaţiei  generale 
a  clerului,  unele  gazete  şi  reviste  au  remarcat,  nedumerite,  ab¬ 
senţa  reprezentanţilor  preoţimii  ardelene.  Intr’adevăr  preoţimea 
din  Ardeal  nu  a  participat  la  congresul  dela  Bucureşti.  Vina  — 
totuşi  —  nu  este  a  ei.  Ci  a  unor  împrejurări  mai  vechi  sau 
mai  nouă. 

Aşa,  de-o  pilda,  acum  doi  ani  un  reprezentant  al  Asociaţiei 
clerului  „A.  Şaguna",  care  apăra  o  cauză  bisericească  în  faţa 

congresului  Asociaţiei  generale,  n’a  fost  lăsat  să  vorbească. 
Şi  a  tras  consecinţele:  nu  s’a  mai  dus  la  congresul  Asociaţiei 
generale,  dupăcum  nu  s’au  mai  dus  nici  alţi  ardeleni.  Ca  să  nu 
mai  supere  pe  nimeni. 

Alta:  Astă  iama  Biroul  central  al  Asociaţiei  Clerului  „A. 
Şaguna"  publicase  un  comunicat  prin  care  arată  că  preoţimea 
din  Ardeal  nu  poate  felicita  conducerea  Asociaţiei  generale  dela 
Bucureşti  pentru  acţiunea  întreprinsă  cu  scopul  desorganizării 
aparatului  misionar  şi  administrativ  al  Bisericii,  prin  amputările 
bugetare  pe  cari  această  conducere  le  recomanda  Ministerului. 
Comitetul  central  al  Asociaţiei  generale  a  răspuns  printr’un  co¬ 
municat  jignitor,  în  care  birou!  central  al  Asociaţiei  „A.  Şaguna“ 
era  numit  „anonim",  „intrus"  etc.  —  tot  atribute  cari  nu  aveau 
darul  să  ispitească  preoţimea  ardeleană  a  merge  la  congresele 
bucureştene. 

A  treia:  Aceeaş  conducere  a  Asociaţiei  generale  a  avut 
grija  ca  invitarea  adresată  Asociaţiei  Clerului  „A.  Şaguna"  pentru 
participarea  la  ultimul  congres  din  Bucureşti  să  nu  sosiască  la 
Arad  decât  în  ajunul  congresului. 

Iată  deci  motivele  pentru  cari  preoţimea  din  Ardeal  a  fost 
absentă  dela  congresul  Asociaţiei  generale.  Nădăjduim  însă  că 
oameni-şi  vor  da  seama  odată,  că  numai  o  colaborare  în  desă¬ 
vârşită  armonie  a  preoţimii  din  întreaga  ţară  va  îi  în  stare  să 
ducă  la  închegarea  acelei  Asociaţii  generale  a  clerului  care 
astăzi,  durere,  încă  nu  există,  dar  pe  care  preoţimea  din  Ardeal 
o  doreşte  din  tot  sufletul,  dupăcum  a  dovedit-o  şi  în  recentul 
ei  congres  dela  Alba-Iulia. 

* 

DIN  cuvântul  rostit  de  Pâr.  Dr.  Gh.  Ctufiandu,  preşedin¬ 
tele  Asoc.  „A.  Şaguna"  a  Clerului  din  mitropolia  Ardealului,  la 
întrunirea  din  24  Sept.  a.  c.,  la  Lipova,  a  preoţilor  din  secţia 
Arad  a  acelei  Asociaţii: 

Vrând  eu  să  răspund  numai  unui  salut,  n’o  să  vă  reţin 
îndelung;  totuşi,  nu  pot  să  nu  accentuez  —  tocmai  Ia  Lipova 
—  că  aici  încă  a  acţionat,  aproape  200  ani  deatunci,  în  chip 
profetic,  un  mare  om,  călugărul  Visarion,  care  trecând  pe  la 
Lipova  în  Ardeal  şi  până  la  Sălişte,  a  zădărnicit  cea  mai  mare 
răsturnare  sufletească  a  vremii  de  atunci,  propaganda  catolică 
susţinută  cu  bani  şi  cu  mijloace  silnice. 

Da,  suntem  pe  urmele  profetice  ale  lui  Visarion,  despre 
care  ştie  istoria  noastră  bisericească  atât  că  a  fost  în  această 
privinţă  un  personaj  merituos  pentru  ortodoxie;  —  dar  nu  ştia 
până  acum,  că  intervenţiei  lui  are  de  a-i  mulţumi,  nu  numai 
Lipova  de  atunci  ci  şi  episcopia  Aradului,  integritatea  turmei 
ortodoxe  a  Românilor  din  Lipova  şi  din  dreapta  Murâşului. 

Se  ştia  până  acum  atâta  doar,  că  Visarion  călugărul,  în 
trecerea  pela  Lipova,  la  1744  a  ridicat  pe  lângă  acest  opid,  pe 
o  colină,  o  cruce  lângă  un  izvor,  căruia  i  se  atribuia  putere 
vindecătoare,  la  care  veneau  dreptcredincioşii ;  şi  că  Consiliul 
locotenenţial  regal  din  Pojon  a  luptat  aprig  împotriva  acestei 
cruci.  Iar  acum,  am  plăcerea  să  Vă  dau  un  amănunt  caracte¬ 
ristic,  găsit  în  arhiva  judeţului  Arad.  Mai  bine  de  un  an  a  ţinut 
lupta  Consiliului  locotenenţial  împotriva  crucii  dela  Lipova.  Atunci, 
în  anul  1745,  interveni  şi  comitatul  Aradului,  prin  măsuri  dra¬ 
stice  de  reprimare  a  resistenţei  ortodoxe.  In  acel  an  adecă,  con¬ 
gregaţia  comitatensă,  întrunită  în  opidul  Zărand,  enunţă,  că  iie 
care  pelerin,  care  ar  mai  merge  la  crucea  din  Lipova,  să  iie  bătut 
cu  100  lovituri  de  biciu;  şi  dacă  şi  după  aceasta  s’ar  mai  în¬ 
cumeta  să  treacă  Murăşul,  să  fie  globit,  pentru  fiecare  dată, 
cu  câte  12  florini  Rhenensi. 

Eu  socotesc,  că  e  datoria  noastră,  să  ne  oprim  pe  o  clipă 
la  acest  moment,  cu  cuget  mulţumitor,  îndreptat  către  memoria 
călugărului  Visarion,  care  de  sigur,  numai  a  consolidat  rezistenţa 
ortodoxă  în  acest  centru.  Şi  luând  aminte,  că  umblăm  pe  ur¬ 
mele  lui,  să  ne  îmbărbătăm  la  munca  de  apărare  a  credinţei  şi 
a  sufletului  poporului  nostru,  asupra  cărora  se  descarcă  azi  le- 
gheon  de  primejdii  în  cele  duhovniceşti  şi  sociale. 

Da,  să  mergem,  aici,  pe  urmele  lui  Visarion,  după  cum, 
cam  peste  o  lună,  congresul  general  al  Asociaţiei  Clerului  „A. 
Şaguna",  ce  se  va  întruni  la  Alba-Iulia,  va  aduce  prinos  altui 
călugăr  luptător,  Soîronie  dela  Cioara,  care  a  continuat  şi  dus 
la  izbândă,  la  1761,  acţiunea  ortodoxă  de  desrobire  religioasă 
culminând  în  două  fapte  mari :  sinodul  dela  Alba-Iulia  şi  men¬ 
ţinerea  unui  episcop  ortodox  pentru  Ardeal. 

Da,  fraţilor,  e  timpul  suprem  să  căutăm  din  adins  urmele 
profeţilor  ortodoxiei  noastre;  să  umblăm  în  căile  lor  cu  râvna 
sfântă,  ce  ei  ne-au  pilduit-o.  Să  ne  îmbărbătăm  pe  noi  şi  obştea 
creştinească,  de  a  face  afront  puternic  ispitelor,  cari  niciodată 
în  trecutul  nostru  n’au  fost  aşa  de  grele  şi  de  multe,  ca  tocmai 
azi,  când  atâtea  influenţe  ne  subminează  nu  numai  sufletele  şi 
credinţa,  ci  şi  temeliile  statului  român. 

OCT.  GOGA  a  împlinit  zilele  trecute  cincizeci  de  ani  de 
viaţă.  O  jumătate  de  veac  de  luptă  năpraznică  pentru  izbânda 
marilor  idealuri  ale  neamului  românesc.  Ţara  întreagă  îl  sărbă¬ 
toreşte  cu  un  elan  unanim  pe  cântăreţul  pătimirii  noastre,  pe 
profetul  biruinţelor  noastre. 

II  sărbătoreşte  Parlamentul  a  cărui  tribună  a  cinstit-o  şi  o 
cinsteşte  cu  o  competenţă  de  fond  şi  o  eleganţă  de  formă  fără  pre¬ 
cedent;  îl  sărbătoresc  literaţii,  în  împărăţia  cărora  este  cel  mai 
autentic  cetăţean ;  îl  sărbătoresc  instituţiile  culturale  pe  cari  le-a ' 
cinstit  şi  condus  cu  scrisul  său;  îi  vor  sărbători  şcoalele  pentru 

învăţătura  de  credinţă  şi  cultură  şi  jertîelnicie,  pe  care  viaţa  lui 
O.  Goga  o  va  îmbia  totdeauna  tinerelor  vlăstare  alo  neamului. 
II  sărbătoresc  ostaşii,  cari  au  intrat  în  învolburarea  luptei  pentru 
întregirea  neamului  —  cu  entuziasmul  desprins  din  poezia  lui 
O.  Goga,  cantată  în  marş  ostăşesc.  II  va  sărbători  Biserica,  al 
cărei  credincios  luptător  este,  cu  preoţimea  ei,  al  cărei  apărător 
a  fost  în  toată  bună  vremea.  II  sărbătoresc  tinerii,  a  căror  iu¬ 
bire  a  cântat-o;  îl  sărbătoresc  bătrânii,  a  căror  înţelepciune  a 
tâlcuit-o.  II  sărbătoreşte  un  neam  întreg,  mântuit  prin  crezul 
naţional  pe  care  cu  trâmbiţă  de-aramă  l-a  vestit  O.  Goga  trei 
decenii. 

Dumnezeu  sâ-i  răsplătească  cu  izbândă  desăvârşită  toate 
strădaniile  şi  să-l  binecuvinte  cu  viaţă  îndelungată,  pentru  mă¬ 
rirea  ţării  pe  care  a  slujit-o,  luptând,  o  jumătate  de  veac. 

*  '  N.  C. 

IN  anul  acesta  s’a  ţinut  la  Dresda  cel  dintâi  congres 
de  psihoterapie.  Bărbaţi  cu  renume  mondial,  doctori  pentru  vin¬ 
decarea  suferinţelor  trupeşti  şi  sufleteşti  s’au  întrunit  ca  să  di¬ 
scute,  care  ar  fi  calea  cea  mai  potrivită,  pe  care  mergând  omul, 
ar  putea  scăpa  de  dureri  şi  anume  de  cele  mai  îngrozitoare 
dureri,  cari  sunt  cele  sufleteşti  şi  cari  distrug  şi  trupul.  Este 
semnificativ  să  auzi  din  gura  unui  medic  savant  sfatul  către 
colegii  săi,  de  a-şi  da  toată  silinţa  să  scoată  pe  pacient  din  ne¬ 
liniştea  sa  pământească  şi  să-i  convingă  de  binefacerile  „liniştei 
întru  Dumnezeu".  —  In  cuvântarea  sa  despre;  „Preot  şi  medic" 
un  renumit  profesor  spune  între  altele  următoarele:  „Concepţia 
psihologică  s’a  schimbat  îndreptându-se  din  lumea  instinctelor 
întunecoase  spre  lumea  mai  senină  a  sufletului,  care  cuprinde 
formele  de  manifestare  ale  vieţii  instinctive  trupeşti,  dar  şi  ale 
energiei  divine.  Psihoterapia  numai  zmulgându-se  din  ghiarele 
magiei  şi  ale  unei  patologii  pur  sexuale  va  putea  serva  scopul 
său  înalt,  vindecarea  sufletului". 

Iată  cum  dau  mâna  doua  lumi  în  aparenţa  duşmane :  ştiinţa 
medicală  şi  păstorirea  sufletească.  La  acest  congres  al  repre¬ 
zentanţilor  ştiinţei  medicale  s'a  ajuns  la  convingerea,  că  un  medic, 
care  vrea  să  păstreze  un  an  vieţii,  trebue  să  apropie  pe  bol¬ 
navul  său  de  adevăratul  izvor  al  vieţii,  care  este  Hristos,  pentrucă 
El  este  în  veci  cel  mai  mare  „doctor  al  sufletelor  şi  al  trupu¬ 
rilor  noastre".  Dr.  N.  t 


460 


Sumarul  „Revistei  Teologicele  anul  1931 

I.  Studii  şi  articole. 

Pagina 

Achimescu  D.:  Adventiştii  din  ţara  noastră - - - 

Batiu  Tt.  :  Credinţa -  — - 192 

/.  P.  S.  Bălan  Dr.  Nic Pastorală  de  Paşti  . _ =. _ _  121 

Belu  Dr.  /.  D  :  Christologia  lui  Zgnatie  Teoforul - 209 

Cândea  S. :  Muzeul  bizantin  din  Atena _ 244 

-  Reînvierea  şcoalelor  catehetice  în  Grecia _ . _ _  433 

Ciuhandu  Prot.  Dr.  Gh.:  O  explicaţie - 1 - 192 

Colan  Nic. :  Biserica  răstignită - - -  1 

—  Pe  marginea  unei  discuţii  amânate _ _ _ _ 148 

—  Sacrilegiul  dela  Sărăsău- _ _ _ _ _ _ 405 

P.  S.  Comşa  Dr.  Gh.  Grig. :  Pe  urmele  unui  episcop  antecesor  _  _  353 

Corpadea  Şt.:  De  ce  plângi? - - —  138 

Dăncilă  l.  Lt.-col. :  Ai  învins.  Nazarinene _ _ _  _  _  134 

Felea  V .  II. :  împărăţia  lui  Dumnezeu - -  73 

—  Cum  să  se  poarte  preotul  ca  să-şi  asigure  colaborarea  mi¬ 
renilor  - - - - -  -  — _ 273 

« Glasul  Monahilor» :  Incorectitudinile  d-lui  Zenovie  Pâclişanu _ _  54 

Gan  Prot.  \ Uşile:  Cum  să  spovedim? - - 419 

Imbroane  /. :  Predica  de  azi - - 35 

P.  S.  Ivan  Nic.:  Cuvântul  Bisericii  Ortodoxe - - 169 

Lupaş  Dr.  /.:  In  arain'irea  unui  prietin _ _ _ 102 

—  învăţământul  religios - 440 

Lupşa  Dr.  Şt. :  Pentru  studiul  istoriei  Bisericei  române - - 24 

—  Din  trecutul  Mănăstirei  Brâncoveneşti  dela  Sâmb.  de  sus  126 

Mar  cu  T.  Grigorie:  In  jurul  înfiinţării  episcopiei  Maramurăşului _ 436 

Neaga  Nic.:  Mai  există  popor  ales? - 79 

Nichifor  P-:  Bugetul  cultelor,  şi  Biserica  unită _ —  - 45 

—  Bugetul  cultelor  pe  anul  1931  — -  171,  250,  327 

Olde  P, :  îndreptarea  presviterilor,  diaconilor  şi  tuturor  clirosului  bi- 
searicesc  din  de  Dumnezeu  mântuita  eparhie  a  Vârşeţufui,  Ca¬ 
ransebeşului,  Lugojului.  Orşova  Mehadiei  şi  celorlalte  părţi  282,  383 

popescu  arhim.:  Pentru  un  locaş  de  închinare  - - _  —  —  264 

Popoviciu  Nic. :  Christologia  antiocheană  la  sfârşitul  secolului  IV  şi 

începutul  sec.  V  — - . - - - - —  368 

Scriban  arhim. :  Aşa  zisul  Protestantism  al  „Oştii  Domnului'1 - 294 

stăniloae  Dr.  D. :  Biserica  grecească  de  azi -  6 

—  Catolicismul  şi  cultura  modernă  _  _  _  _  224,  316,  358,  411 

—  Cari  dintre  eretici  şi  schismatici  vor  putea  fi  primiţi  în  sânul 
Bisericii  ortodoxe  a}  prin  botex,  bj  prin  mir-ungere  şi  c] 

prin  „libelos  pisteos?"  _ _ _ _ —  „  —  444 

Tărchilă  Dr.  Nic-:  Lăsaţi  copiii  să  vină  la  mine  — - -  261 


II.  Mişcarea  literară  (dări  de  seamă). 

Pag. 

Achimescu:  Cine  sunt  şi  ce  urmăresc  adventiştii  - - —  —  64 

Cândea  S  :  O  revistă  din  Atena*  despre  manualul  ddui  prof.Lupaş  266 

Colan  Nic.:  Braşovul  cetate  a  Ortodoxiei - -  63  * 

Noua  lege - - - — - —  153 

Din  viaţa  Domnului - - — - —  266 

Vieţile  Sfinţilor - - - 268 

Unser  Glaube  - - — - , - 344 

Grundiss  der  Dogmatik  — - ■ - —  - - - 393 

Toată  viaţa  noastră,  lui  Hristos  Dumnezeu  să  o  dăm - 393 

Tămâioare - - - . - —  — - 394 

Scurtă  călăuză _ 395 

Tâlcuirea  sfintei  Liturghii - —  — - —  —  —  449 

Politica  bisericească  a  statului  român - 450 

Cioran  E.  Emil:  Gestalt  und  Freiheit  in  der  griechischen  Orthodoxie  448 
Ciuhandu  Dr.  Gh.:  Das  Tschanad  Temesvarer  bistum  im  friihen  Mit- 

telalter  _  - - - —  —  —  —  —  —  —  —  —  —  —  343 

Felea  V.  II :  Psihologia  vieţii  religioase - — - 105 

Energia  spirituală - —  — _  —  - - - - 339 

P.  S.  Moruşca  P. :  Acţiunea  catolică  şi  ortodoxia  activă - 203 

Neaga  Nic,:  Sf.  Nicolae  — — - - —  —  - - 109 

Chemarea  lui  Isus  Hristos  la  mântuire - — - 154 

IV.  Cronici. 

Beleuţă  Ilie :  Atanasie  Mironescu - 396 

Cândea  S Congresul  teologic  panelen - 65 

Proselitism  catolic  în  Grecia - - - 63 

Oficialitatea  turcească  împotriva  Patriarhiei  ecumenice  din  Con- 

stantinopol - —  — - - - - -  —  112 

Hotărârile  sinodului  Bisericii  ortodoxe  elene  _ _ 451 

Corpadea  Şt  :  Tragedia  Bisericii  ruseşti - -  157 

Neculce :  Şedinţa  Consiliului  Mitropolitan  ... - -  67 

■j*  Dimitrie  Comşa - 114 

-j-  Preotul  Anghel  Pârvânescu - _  204 

Adunările  eparhiale  —  - - - -  —  —  204 

Şedinţele  Sfântului  Şinod - - - 397 

f  Preotul  Eugen  Todoran  _ _ _ _ _ _ _ _  _  399 

-j*  Patriarhul  Damianos  si  Ierusalimului _ _ _ _ 343 

Congresul  ,,  As  trei"  —  —  —  —  — - — - —  347 

Asociaţia  Clerului  „A.  Şaguna“ - -  452 

Congresul  Asociaţiei  Generale  a  Clerului  —  —  - - —  _  454 

IV.  Diverse. 

Note  şi  informaţiuni _  _ _ _  _  _  70,  116,  162,  206,  269,  349,  400,  456' 


